Darioren armak erabilita lortu du Altunak bere bigarren finalerako txartela (22-15) | Deportes | Naiz\n22 NOV. 2020 - 19:45h\nDarioren armak erabilita lortu du Altunak bere bigarren finalerako txartela (22-15)\nErrioxarrak asko estutu du amezketarra eta 14-15 ere aurreratu da, baina partida amaieran asko atzeratu eta batzertu du pilota gipuzkoarrak eta bere lagun min Jakaren aurka jokatuko du datorren igandean.\nJokin Altunak botera asko jokatuta lortu du finalerako txartela. (Aritz LOIOLA/FOKU)\nBigarren finalerdi honetan Joa, sakea, fisikoa, oinak eta arintasuna nagusitu direla esanda, emango luke Dariok jokatuko duela aurtengo Buruz Buruko finala, baina aurkariaren armak bereak ere izan daitezkeela frogatuta, lagun minen arteko partida batek, Erik Jaka eta Jokin Altunaren artekoak, erabakiko du aurtengo txapela, amezketarrak ondo landutako garaipenaren ostean. 1955. urtetik eman gabeko gipuzkoarren arteko finala jokatuko da hortaz datorren igandean Bilboko Bizkaia pilotalekuan, aspaldiko bereziena, eta ez bakarrik publikorik egonen ez delako.\nHorretarako, ordea, bide antagonikoak eman behar izan dituzte bi finalistek, atzo lizartzarrak neurketa eroso xamarra izan zuen bitartean, Dariok erabat hustera behartu baitu amezketarra, gauzak oso zail jarriz. Izan ere, sakea baino akoz gehiago dela erakutsi baitu gaur Dariok, izugarrizko hanka arinak, joa eta defentsa, modalitate honetarako funtsezko dohainak ere baditu eta lehen tantoan erakutsi bezala, airez ere molda daiteke.\nGauzak horrela, lehen jardunaldian txundituta Peñaren aurka utzi gintuen Altuna zehatz eta eraginkorra alde batera utzi eta orain astebete Ezkurdia kanporatu zuen Altuna serio eta langilea izan behar izan du amezketarrak partida aurrera ateratzeko. Dariok behartu egin du, asko, airez bi tanto baino ez ditu lortu gipuzkoarrak eta 7-3 aurreratzea lortu badu ere, kosta egin zaio zuloa irekitzea.\nHorren berea duen sake-errematerako aukerarik ere apenas izan du Jokin Altunak eta saiatu den pare bat alditan ere aurkariaren oin arinek ezerezean utzi dute bere ahalegina eta beste joko mota bat egitera bultzatu du.\nEta normalean bestelako Jokin Altuna bat ikustera ohituta bagaude ere, beste bertsio zurrunago hau ere oso eraginkorra izan daitekeela ikusi dugu. Bere burua larrien ikusi duenean (14-15), bera izan da Darioren txokoko dejada on batera heldu eta buruzgain pasa duena, eta hortik aurrera zuzenean joan da 22. kartoira. Dejadak eta erremate politak alde batera utzi eta pilota luzatu eta baztertzeari ekin dio etengabe. 17-18koan zabalean egindako dejada bikain bat kenduta, atzean Darioren hutsa behartzen lortu ditu falta zitzaizkion tanto guztiak, finalerako txartela eskuratu arte.\nPromozio mailako txapelketan ere pronostikoak bete dira, baina Aitor Elordi, egungo azpitxapeldunak ere asko sufritu behar izan du oso indartsu hasi den Julen Egigureni irabazteko. Azpeitiarra oso ausart irten da Astelenako kantxara eta abantaila batzuk ere izan ditu, baina azkenerako bizkaitarraren ofizioa eta esperientzia handiagoa nagusitu dira eta lehen mailakoan bezala, gorriz jantzitakoak 22-15 irabazi du.\nPilotakadak: 264. Iraupena: 56,18 minutu. Markagailua: 0-3, 7-3, 7-10, 11-10, 11-11, 13-11, 13-12, 1412, 14-15 eta 22-15. Sakeak: 5 Altuna III.ak eta 4 Dariok. Tantoak: 9 Altuna III.ak eta 8 Dariok. Hutsak: 3 Altuna III.ak eta 8 Dariok. Gorabeherak: Publkorik gabe jokatu da partida Eibarko Astelenan. Botilerorik ere ez dute izan bi pilotariak Aspekoak izanda.


header POLITICA DE PRIVACIDAD\nLEGE OHARRA ETA WEBGUNEAREN ERABILERA BALDINTZAK\nLANTEGI BATUAK FUNDAZIOA pribatua da, G-48945166 IFK duena, eta Euskadiko Fundazioen Erregistroan izena emandakoa, F60 erregistro zenbakiarekin. Interes sozialeko izaera aitortu dio Eusko Jaurlaritzaren Enplegu eta Gizarte Politika Sailak; eta Enplegu Zentro Berezi moduan izendatu da, 285 zenbakiarekin. Bizkaiko Foru Aldundiaren Gizarte Zerbitzuen Erregistroan ere inskribatua dago. Datu zehatzak honakoak dira:\n-Helbidea: Txorierri Etorbidea, 12 – 48180, Loiu (Bizkaia)\n-Telefono zenbakia: 944535999\n-Posta elektronikoa: info@lantegibatuak.eus\nWebgunea LANTEGI BATUAK FUNDAZIOAREN jabetzakoa da.\nJatorrizko kodea, diseinu grafikoak, irudiak, argazkiak, soinuak, animazioak, softwarea eta webgune honetako gainerako edukiak jabetza intelektual eta industrialari buruzko Espainiako legeriaren arabera babestuta daude, LANTEGI BATUAK FUNDAZIOAREN alde.\nLANTEGI BATUAK FUNDAZIOA da datuen tratamenduaren arduraduna eta bere identifikazio datuak eta erregistrokoak lege ohar honetan jasota daude. Era berean, erakunde honek datuen segurtasuna eta tratamendu konfidentziala bermatzen du, Datuen Babeserako Araudi Orokorraren arabera, Datu Pertsonalen Babeserako eta eskubide digitalen bermerako 3/2018 Lege Organikoa, abenduaren 5ekoa, eta aplikatu daitekeen beste edozein araudiren arabera.\nLANTEGI BATUAK FUNDAZIOAK beharrezko informazioa emango dio erabiltzaileari, aldez aurretik, baimena emateko, LANTEGI BATUAK FUNDAZIOAK bere datu pertsonalak tratatu ahal izateko.\nErabiltzailea Datuen Babeserako Ordezkariarekin harremanetan jarriko da, datuen tratamenduaren inguruan izan ditzakeen zalantzak argitzeko: dpd@lantegibatuak.eus.\nLANTEGI BATUAK FUNDAZIOAREN plataforma digitalen barruan, erabiltzaileen datu pertsonalen tratamendua honako helburuetarako egingo da, erabiltzailearekin daukagun harremanaren arabera:\nLANTEGI BATUAK FUNDAZIOAREN zerbitzuen inguruko berri ematea, baita jakinarazpen komertzialak bidaltzea ere, posta elektronikoz edo beste edozein bide baliokideren bidez.\nEskatzailearen izena ematea argitalpenetakoren batean.\nDatu pertsonalen tratamendurako legitimazioa erabiltzaileak emandako onespena da, bai eta une bakoitzean aplikagarria izan lekiokeen beste edozein ere.\nDatuak jasotzearen xedea betetzeko eta ardurak finkatzeko beharrezkoa den epealdian gordeko dira emandako datu pertsonalak, betiere aintzat harturik arauek ezarritako epeak.\nBai. LANTEGI BATUAK FUNDAZIOAK Amerikako Estatu Batuetan kokatutako erakunde baten zerbitzuak erabiltzen ditu, jakinarazpen batzuk bidaltzeko. Erakunde hori Mailchimp da, datuen babeserako Europako araudia betetzen duena eta EU-US Privacy Shield akordioaren mende dagoena (informazio gehiago: https://www.privacyshield.gov/participant?id=a2zt0000000TOWQAA4).\nEra berean, LANTEGI BATUAK FUNDAZIOAK WhatsApp Business-eko bezero batzuekin komunikatzeko erabil dezake, Pribatutasun Ezkutuaren printzipioekin bat egin baitu.\nInteresa duen pertsonak honako eskubideak egikaritu ditzake:\nBere datu pertsonaletarako sarbidea eskatu.\nDatu ez zehatzak zuzentzeko eskubidea.\nDatu pertsonalak ezabatzeko eskubidea, tratamendua beharrezkoa ez denean.\nTratatzen ari diren datu pertsonalak eramateko eskubidea.\nTratamendua mugatzeko eskaera egiteko eskubidea, DBAOren 18. artikuluan ezarritakoaren arabera.\nEmandako baimena edozein unetan bota daiteke atzera.\nZure eskubideak egikaritzeko aurretik aipatutako posta helbidera idatz daiteke, edota dpd@lantegibatuak.eus helbidera. NANren edota dokumentu baliokide baten fotokopia erantsi behar da, nortasuna egiaztatzeko.\nZure lehentasunen inguruko informazioa gorde eta gure webgunea pertsonalizatzea,\nbakoitzaren interesen arabera.\n- LANTEGI BATUAK FUNDAZIOAK webguneko informazioa aldatu dezake, aurretik abisatu beharrik gabe, baita konfigurazioa eta aurkezpena ere.\n- LANTEGI BATUAK FUNDAZIOAK konpromisoa hartzen du PUBLIZITATE ENGAINAGARRIRIK EZ ZABALTZEKO. Hori horrela izanik, ez dira publizitate engainagarritzat hartuko webgune honen atal desberdinetan aurkitutako akats formal edo zenbakizkoak, mantentze-lanen edota atal horietako informazioaren eguneratze akastunen ondorioz gertatu badira. LANTEGI BATUAK FUNDAZIOAK, atal honetan jasotakoaren ondorioz, konpromisoa hartzen du akats horiek zuzentzeko, horien berri izan bezain laster.\n- LANTEGI BATUAK FUNDAZIOAK konpromisoa hartzen jakinarazpen komertzialak direnak horrela identifikatzeko, Informazio Gizartearen eta Merkataritza Elektronikoaren Zerbitzuari buruzko 34/2002 Legean ezarritakoaren arabera. Horrela izanik, ez da jakinarazpen komertzial gisa sailkatuko LANTEGI BATUAK FUNDAZIOAREN bezero, langile edota harpidedunei bidaltzen zaien informazioa, pertsona horien eta LANTEGI BATUAK FUNDAZIOAREN arteko harremana helburu duena, ezta ere erakundearen helburu sozialen berezko informazio eta prestakuntza lanen ingurukoa.\n- LANTEGI BATUAK FUNDAZIOAK ez du erantzukizunik izango erabiltzaileak webgunera sartzean edota bertan jasotako informazioak erabiltzean edozein arau hausten badu.\n- LANTEGI BATUAK FUNDAZIOAK ez du erantzukizunik izango informazioaren, jasotako edukien eta programen erabileraren ondorioz gerta daitezkeen kalteen inguruan, edozein motakoak izanik ere. Webgune honetan badaude beste orri batzuetara sartzeko loturak; erabiltzaileei beste webgune batzuetara sartzeko aukera ematen dieten lotura eta hipertestu horiek ez dira LANTEGI BATUAK FUNDAZIOAREN jabetzakoak eta ez daude bere kontrolpean; erakunde honek ez du erantzukizunik izango horietan jasotako edukiaren inguruan, ezta informazio horren ondorioen inguruan ere.\n- LANTEGI BATUAK FUNDAZIOAK ez du erantzukizunik izango hirugarrenek erakunde honenak ez diren baina webgunean agertzen diren marka eta produktuen izenen eta marka komertzialen gainean egin dezaketen erabilera txarraren inguruan. Era berean, ez du erantzukizunik izango webgune honetatik bertatik sartzeko aukera dagoen webguneen edukiaren egiazkotasun, integritate eta zilegitasunaren inguruan.\n- Azken finean, erabiltzailea izango da erantzule bakarra webgune honetan dauden zerbitzu, eduki, lotura eta hipertestuen erabileraren inguruan.


2012/09/20 Manifestazio handi bat egin nahi du Herrirak azaroaren 10ean\nAzken hilabetetan antolatu ekimenen bilana egin du, bestalde, mugimenduak. Herrirak azaldu duenez, antolatu dituen ekimenek “Iparraldeko izpirituak markatu dituzte”. Ehundaka pertsona bildu zituen Euskal Herria Zuzenean festibalaren denboran antolaturiko Lib dubak, eta jendearen aldetik erantzun ona jaso zuten ere Donibane Garazi eta Donibane Lohizunen antolaturiko “Plaza bete” ekimenak.\n“Ohartzen gira, jendartea gero eta gehiago lotzen dela gure mugimenduak bultzatzen dituen aldarrikapenei: euskal preso eta iheslarien gaiak podere publikoengandik erantzun azkar bat behar duela agerian gelditzen da”, gaineratu du Herrirak.\nOraindik egiteke dagoen lanaz jabetuta, ondoko egunetan antolatuko diren ekimenetan parte hartzera deitu ditu herritarrak. “Bakoitzaren engaiamenduari esker lortuko ditugu denek espero ditugun emaitzak”, laburbildu du mugimenduak.\nEta hitzordu berriak…\nHerrirako ordezkariek hitzordu horien berri eman du:\nIrailaren 22an, autobus bat antolatua da Villefranche sur Saône-eko presondegira,\nIrailaren 30ean, Donostiako Anoeta stadiumean, Baiona/Miarritze derbiaren kari, mobilizapen garrantzitsua burutuko du Herrirak. Bertan azaroaren 10eko manifestaldiaren berri emanen dute.\nAzaroaren 3an, Ipar Euskal Herriko bide bazter guziak euskal preso politikoen argazkiekin estaliko dituzte.\nUrriaren 13an, ibilaldi bat antolatua da Larrunera.\nAzkenik, ostiral honetatik landa, Euskal Irratietan, emankizun berria izanen da. “Herrira zuzenean” du izena saioak. Aste guziz uhinen bidez preso eta iheslarien eskubideak defendatzen dituen mugimenduak antolatzen dituen ekimenen berri emanen dituzte. Emankizuna, ostiraletan arratsaldeko 7.30tan eta larunbatetan ordu batak 20 guttitan pasatuko da.\nIrakurri duzuna zabaldu dezakezu\t“Josuren aulkia askatasunaren eta bakearen ikurra da” “Herrira zuzenean” Euskal Irratietan


HASIERA > PRESTAKUNTZA > HURRENGO IKASTAROAK > MIOFASCIAL NIVEL II. TÉCNICAS GLOBALES > INSKRIPZIOA\nFormulario hau bete, bankuan dirua sartu ondoren\nInskripzioak ez dira onartuko, formulario hau bete gabe\nPrezioa: 1000 €\nFormularioa bete, bankuan dirua sartu ondoren Laboral Kutxako kontuaren datuak: ES31 3035-0070-13-0700051999 Egiaztagiria gorde\nMIOFASCIAL NIVEL II. TÉCNICAS GLOBALES\n2022ko maiatza 27, 28 eta 29, iraila 23, 24 eta 25 eta azaroa 26, 26 eta 27\nIkasleek behar bezala egiaztatu behar dute Indukzio Miofaszialeko I. Maila egin dutela.\nMaiatza: 27 - 28 - 29\nIraila: 23 - 24 - 25\nAzaroa: 25 - 26 - 27\nPalacio Europa - Vitoria - Gasteiz\nINSKRIPZIOA BURUTZEKO AZKEN EGUNA:\n2022 // 05 // 23\nBankuan sartu beharreko diru-kopurua\nDiru-sarreraren data (ee/hh/uuuu)\nEFEOK ANTOLATUTAKO IKASTAROETAN IZENA EMATEKO ARAUAK: 1.-Fisioterapeuta titulazioa izan eta elkargokidetuta dauden guztiek parte hartu ahal izango dute EFEOk antolatutako ikastaroetan. Izen-ematea eraginkorra izan dadin, Elkargoarekiko obligazioak egunean eduki beharko dituzte, ordaindu gabeko kuotarik izan gabe 2.-Ikastaroan izena emateko, inskribapen-orriko datu guztiak bete behar dira. 3.-Plazak banku-ordainketen hurrenkera zehatzaren arabera banatuko dira, inskribapen-orria behar bezala beteta dagoela. 4.-Inskribapena egin ondoren, ikastaroaren zenbateko osoa ordaindu behar da banku-transferentziaren bidez. Zenbateko osoaren 150€; plaza erreserbatzeko erabiliko dira. Hauxe da transferentziak egiteko kontua: Euskadiko Kutxa-Caja Laboral: ES31 3035-0070-13-0700051999 5.-Banku-transferentzian, ikaslearen izen-deiturak eta egin beharreko ikastaroaren izena azaldu behar dira. 6.-Banku-transferentziaren egiaztagiria gordetzea gomendatzen dugu, aurkeztu behar baldin bada. 7.-Plazari uko eginez gero, % 80 itzuliko da ukoa hilabete edo gehiagoko aurrerapenaz egin bada, eta % 50, 15 egun edo gehiagoko aurrerapenaz. Ikastaroko partaide-kopurua bete eta uko egindako plaza beste ikasle batek hartuko balu, ordaindutako zenbateko osoa itzuliko da. 8.-Egiaztapen-titulua lortzeko, behar-beharrezkoa da ikastaroko eskola-orduen % 80ra joatea. 9.-Gutxieneko ikasle-kopurua lortu ezean, EFEOk ikastaroa bertan behera uzteko eskubidea izango du. Kasu honetan, zenbateko osoa itzuliko da, inskribapenarena eta matrikularena. Ikastaroaren ezeztapena egotekotan, EFEOak ikastaroan izena eman duten ikasleei ikastaroa hasi baino 15 egun lehenago abisatuko die. 10.-Ikastaroa hasi baino astebete lehenago, EFEOk mezu elektronikoa bidaliko die inskribatutako ikasleei, ikastaroaren kokapena eta ordutegia gogoratzeko. 11.-Suertatzen den edozein egoera berezi EFEO-ko IHI Batzordeak aztertuko du. 12.-Honako hau jakinarazten dizugu: DBEOn aurreikusitakoari jarraikiz, zure datuak tratamendu-sistema batean sartuko dira; sistema horren arduraduna Euskadiko Fisioterapeuten Elkargo Ofiziala da. Datu pertsonalen bilketa horren xedea da EFEOk egiten dituen jarduketak kudeatzea. Datuen titularra zaren heinean, datu horiek EFEOren tratamendu-sisteman sartzeko onarpena eta baimena ematen duzu. Datuak atzitu, zuzendu, ukatu, aurka egin, eraman eta tratamendua mugatzeko eskubideak erabili ahalko dituzu, doan; horretarako, Euskadiko Fisioterapeuten Elkargo Ofizialari idatzi beharko diozu, Ibarrekolanda 15, 48014, Bilbo, Bizkaia helbidean. Halaber, baimena ematen duzu Elkargoak egiten dituen jardueretan ateratzen diren argazkiak eta bideoak Elkargoaren webgunean eta sare sozialetan erabiltzeko. 13.- Prestakuntza-jardueretan parte hartzen dutenek ezin dituzte irudiak edo soinuak grabatu ezein tresna edo sistemaren bitartez, baldin eta irakasleen eta jarduerako gainerako parte-hartzaileen aldez aurreko baimena espresuki lortu ez badute. Baldintza hau ez betetzekotan, irakasleek edota Elkargoaren ordezkari kualifikatuek erabilitako elementuak edo sistemak emateko eska dezakete prestakuntza dirauen bitartean, eta berriz ere egitekotan, prestakuntza-jardueratik berehala ateratzera behar dezakete aipatutako baldintzak betetzen ez dituena, inongo ordainik eman beharrik gabe. Nolanahi ere, besteren irudiak edo soinuak hartzekotan, aintzakotzat hartu behar dira begiruneari eta erantzukizunari dagozkien betekizunak, eta parte-hartzailearen erabilerarako baino ez dira hartuko. 14.- Ikastaroen antolatzaileek horien datak, orduak eta lekuak beren kasa aldatzeko eskubidea atxikia dute, aldaketa horiek ikasleei eragin diezaizkiekeen kostu edo gastuez arduratu beharrik gabe, eta antolatzaileek ikastaroa bertan behera utziz gero, matrikularen zenbatekoa oso-osorik itzuliko litzateke. Irakasleak aldatzeko eskubidea ere atxikia dute. Aldaketa horien arrazoiak funtsatuak izango dira erakunde antolatzailearen irizpidearen arabera, eta aldaketak ahalik eta lasterren jakinaraziko zaizkie parte hartzaileei. 15.- Kurtsoetarako Inskripzioak kurtso hasieraren aurreko astelehenean amaitzen dira.\nEFEOk antolatutako ikastaroetan inskribatzeko arauak irakurri eta onartzen ditut\nInskripzioaren egiaztagiriaren kopia jasoko duzu\nZure mezua gure Zerbitzu Hornitzailearen babesaz bidali da pribatutasuna bermatzeko.\nErantzuna ondorengo 24 orduetan sortuko da.\nMezu hau automatikoki baztertuko da datuak okerrak izatekotan.\nJakinarazten dizugu 2016ko Apirilaren 27ko RGPDan jartzen duenaren arabera, zure datuak “Prestakuntza” izeneko fitxategi batean sartuko direla, eta fitxategi horren arduraduna Euskadiko Fisioterapeuten Elkargo Ofiziala dela.\nIzaera pertsonaleko datuen bilketa honen helburua prestakuntza jarduerak gestionatzea eta prestakuntza jardunaldi berriei buruzko informazioa bidaltzea dela, horretarako edozein baliabide erabiliz, posta elektronikoa barne.\nZuk, datuen jabe gisa, zeure adostasuna eta baimena ematen dituzu datu horiek aipaturiko fitxategian sartzeko. Edozein kasutan erabili ahal izango duzu dohainik datuetara sartzeko, zuzenketak egiteko, ezabatzeko eta aurka egiteko eskubidea, Euskadiko Fisioterapeuten Elkargo Ofizialera zuzenduz, helbide honetan: Ibarrekolanda, 15, 48014, Bilbo, Bizkaia, jakinarazpenean LOPD-DBLO adieraziz (DBLO = Datuen Babeseko Legea Organikoa).


Lan eta Justizia Saileko 2020 urterako diru-laguntzen plan estrategikoa - Eusko Jaurlaritza - Euskadi.eus\nDirulaguntzei buruzko 38/2003 Lege Orokorrak, zioen azalpenean oro har, eta zehazki 8. artikuluan, xedatzen du administrazio publikoetako organoek Dirulaguntzen Plan Estrategikoa egiteko betebeharra dutela. Plan horretan zehaztuko dira aplikatzean lortu nahi diren helburuak eta ondorioak, helburuak lortzeko epea, aurreikusten diren kostuak eta finantzabideak. Bestalde, publikotasunaren, gardentasunaren, lehiaren, objektibotasunaren, berdintasunaren eta diskriminaziorik ezaren printzipioak bermatuko dira. Era berean, helburuetan efikazia izatea bermatuko da, eta baliabide publikoen esleipen eta erabileran efizientzia izatea.\nDirulaguntzei buruzko Lege Orokorraren 8. artikulu hori, halaber, uztailaren 21eko 887/2006 Errege Dekretuak Dirulaguntzei buruzko Lege Orokorrerako onartutako Erregelamenduak garatu du, zeina oinarrizkoa baita Dirulaguntzei buruzko Lege Orokorraren bigarren azken xedapenean eta aipatu errege- dekretuaren azken xedapenetako lehenengoan xedatuaren arabera — salbuespen dira xedapen horietan zerrendatutako aginduak—.\n«17. Bestalde, Euskal Autonomia Erkidegoko Justizia Auzitegi Nagusiak (aurrerantzean EAEAN) ez du ukatzen 38/2003 Legea Euskal Autonomia Erkidegoan aplikatu behar denik, baina Lege horren 8.1 artikuluan aipatzen den "dirulaguntzen plan estrategikoa" ez du ezinbesteko baldintzatzat jotzen du EAEko udalerrietako dirulaguntzen deialdiak baliozkoak izan daitezen (…)\n(…) Alabaina, Auzitegi Gorenak (aurrerantzean AG) EAEANren epaiekin bat datozen hainbat epai eman ditu (besteak beste, 2012ko ekainaren 26ko eta abenduaren 4ko epaiak, eta 2013ko urtarrilaren 28ko eta apirilaren 16koak), eta, horietan, 38/2003 Legearen 8.1 artikuluari dagokionez, honako irizpide hau ezarri du: “Agindu horretatik, ahalegin dialektiko handirik egin behar izan gabe, bi ondorio hauek atera daitezke: Plan Estrategikoa edozein dirulaguntza ezarri aurrekoa da; eta agindua nahitaez betetzekoa eta kategorikoa da. Aginduan xedatzen da nahitaezkoa dela Plan Estrategikoa aldez aurretik aurkeztea, eta, gure ustez, aginduaren idazketa ez da saihetsekoa eta sistematikoa, auzialdiko epaiak dioen moduan; baizik eta dirulaguntza arautu aurretik bete beharreko funtsezko betekizuna. Beraz, beharrezkoa da, baiki, plana formalizatzea edo gauzatzea, eta, hori modu jakin batean egitea eskatu ezin bada ere, identifikatzeko moduko era batean zehaztu beharko da." EAEANek jurisprudentzia hori ezarri du geroko epaietan (hala nola, 2012ko azaroaren 6ko eta 2014ko otsailaren 18ko, urriaren 29ko eta abenduaren 19ko epaietan). Baina EAEko udalek egindako dirulaguntzen deialdiak dira horiek, eta beraz, ez dira sartzen Euskadiko Ogasun Nagusiaren Antolarauei buruzko testu bateginaren 48. artikuluaren eta hurrengoen aplikazio-eremuan. Epai horietan Administrazioarekiko Auzietarako Jurisdikzioari buruz esaten denaren arabera, 38/2003 Legea aplikagarri zaio EAEko Toki Administrazioari.\n18.- EAEANk administrazio autonomikoaren dirulaguntzen deialdien aurka aurkeztutako errekurtsoak ebazteko ere aplikatu izan du 38/2003 Legea (besteak beste, EAEANren 2009ko irailaren 16ko epaia –AGren 2013ko abenduaren 23ko epaiak berretsia– eta 2014ko irailaren 16koa eta azaroaren 10ekoa); baina Euskadiko Ogasun Nagusiaren Antolarauei buruzko testu bateginaren 48. artikuluan eta hurrengoetan bildutako autonomia-erkidegoko araudia ere aplikatzen du, bata edo bestea lehentasunez aplikatzeari buruzko inolako aipamenik egin gabe. Goi-mailako kirol-lehiaketak antolatzeko dirulaguntzetarako deialdia egiteko eta deialdi hori arautzeko Eusko Jaurlaritzaren Hezkuntza, Hizkuntza Politika eta Kulturako sailburuak 2013ko uztailaren 31n emandako Aginduaren aurka Estatuko abokatuak aurkeztutako errekurtsoak eragin du auzia. EAEANren 2015eko urtarrilaren 21eko epaian AGk lehen aipatutako epaietan finkatutako doktrina (gogora dezagun, EAEko udalerriek egindako dirulaguntzen deialdiei buruzkoa) biltzen da, 38/2003 Legearen 8.1 artikulua nahitaez aplikatzeari dagokionez; eta honako hau gehitzen du: "Auzitegi Gorenaren adierazpenen irmotasunak ez du baliogabetzen 38/2003 Legearen Hogeita bigarren Xedapen Gehigarriaren edukia ... zeren... arauak ez baitu Euskal Autonomia Erkidegoa bere aplikazio-eremutik kanpo uzten; aitzitik, arauaren aplikazioa berresten du, eta, hura aplikatzean, Autonomia Estatutuaren eta Lurralde Historikoen araberako antolamendu eta eskumenen esparruko berezitasunak errespetatu beharko dira. Gai horri dagokionez, sala honek ez daki EAEko autonomiaren zer alderdi izan den kaltetua, zer alderdi ez den errespetatu, dirulaguntza ezarri aurretik plan estrategikoa egiteko betebeharra ezarri denean, eta zaila izango da horretaz jabetzea, demandatuak berak onartzen baitu azaroaren 11ko 1/1997 Legegintzako Dekretuan (Euskadiko Ogasun Nagusiaren Antolarauei buruzko testu bategina onartzen duena) jasotzen diren printzipioak erabat pareka daitezkeela argudiotzat aipatu den Estatuaren arauan xedatutakoarekin". Argudiaketa horretan oinarrituta, adierazten du inpugnatutako Agindua baliogabea dela, dirulaguntza onartu aurretik Plan Estrategikorik ez izateagatik ordenamendu juridikoarekin bat ez datorrelako”.\nTxostenak ondorioztatzen du Dirulaguntzei buruzko Lege Orokorra zuzen aplikatzekoa dela gure autonomia-erkidegoan: «Estatuko oinarrizko araudia (38/2003 Legearen azken xedapenetako lehenengoan “Estatuko oinarrizko legedia” esamoldea erabiltzen da, eta ez du bereizten Estatuak, bere eskumen esklusiboak baliatuz, ematen duen arauditik), printzipioz, EAEn zuzenean aplikatzekoa d(el)a. Araudi horretako aginduren bat ez aplikatzea gertatuko balitz, Euskal Autonomia Erkidegoko foru-erregimen berezia arautzen duen xedapenen batekin bateraezina dela argudiatu beharko litzateke, txosten honen gorputzean azaldutakoaren arabera”.\nHorregatik guztiagatik, Eusko Jaurlaritzako Lan eta Justizia Sailak dirulaguntzen plan estrategiko hau egin du Dirulaguntzei buruzko Lege Orokorrean xedatuaren arabera, eta Kontrol Ekonomikoko Bulegoak dirulaguntzen plan estrategikoak egiteaz emandako jarraibideak kontuan hartuta.\nDirulaguntzen Plan Estrategikoa kudeaketa-tresna programatikoa da, eta ez du arau-mailarik. Beraz, ez dakar ez eskubiderik ez betebeharrik balizko onuradunentzat. Plana eraginkorra izateko, dirulaguntzen lerroak abiarazi beharko dira, betiere eta, besteak beste, ekitaldi bakoitzeko aurrekontu- baliabideak aintzat hartuta.\nEra berean, plana sustatu duen sailak egindako jarraipen-txostenen eta Kontrol Ekonomikoko Bulegoak egindako txostenen arabera, dirulaguntzen lerro batzuk aurreikusitako helburuen lorpen-mailara edota inbertitutako baliabideen araberako lorpen-mailara iristen ez badira, aldatu eta horien ordez eraginkorragoak edo efizienteagoak diren beste batzuk ezarriko dira, edo, hala badagokio, kendu.\nPlan honek Eusko Jaurlaritzako Lan eta Justizia Sailak honako hauek betez kudeatzen dituen dirulaguntzak jasotzen ditu: Euskal Autonomia Erkidegoaren Administrazioko sailak sortu, ezabatu eta aldatzen dituen eta horien egitekoak eta jardun-arloak finkatzen dituen Lehendakariaren azaroaren 26ko 24/2016 Dekretuaren 16. artikuluan jasotako eskumenak.\nDenborazko esparruari dagokionez, Dirulaguntzei buruzko Lege Orokorraren Erregelamenduaren 11.4 artikuluaren arabera, dirulaguntzen plan estrategikoak 2020. urterako aurreikuspenak jasoko ditu. Aurrekontuetan urte askotako partidak dituzten dirulaguntzen programei dagokionez, aurrekontu-zuzkidura horiek hartzen duten denbora-tartea jaso da.\nDirulaguntzen plan estrategikoa egitean, honako helburu orokor hauek lortu nahi dira:\n2.- Ekonomia- eta finantza-ikuspegitik, kudeaketa-tresna uniformeagoak zehaztea, dirulaguntzen efikazia eta efizientzia hobetu ahal izateko.


Euskal Selekzioaren hurrengo partida epaitegietan izango da –\nGaur bertan egin du Euskadiko Futbol Federakundeak Euskal Selekzioaren ofizialtasunari buruzko batzarra. Durangon izan da, San Agustin Kultur Gunean. Aparteko batzar horretan Euskadiko Futbol Federazioak erabaki du Euskal Selekzioaren ofizialtasuna nahi duen ala ez, eta honakoa izan da emaitza: 43 bozka ofizialtasunaren alde, 0 kontra eta abstentzio 1.\nEuskal Autonomia Erkidegoak baditu bere gain kirol eskumenak eta horrek bide ematen dio EFFri eskaera hori egiteko, paradoxikoki, eskaera Espainiar Federakuntzaren baimenarekin egin beharko du. Azkenaldian pauso bat baino gehiago eman da norabide horretan.\nEuskal selekzioaren ofizialtasuna, eta beraz, FIFAren parte izateko eskaera Espainiako Federakuntzaren bitartez egin beharko du Euskadiko Futbol Federazioak. Bistan denez, ez dirudi inondik ere Espainiako Federazioak halakorik baimenduko duenik. Bide malkartsua aurreikusten da beran. Aitzitik, Eusko Jaurlaritzak aholkularitza eta laguntza juridikoa eskainiko dio Euskal Futbol Federakundeari eta badirudi nazioarteko kirol epaitegietan amaitu dezakeela kontuak. Gauza bat argi dago ordea: partida hasi dela.\nAurrekariak beste kiroletan\nSurfa. Joan den azaroaren 13an Euskal Herriko Surf Federazioak (EHSF), nazioarte mailan ofizialtasuna berreskuratzeko eta Nazioarteko Surf Elkarteko-International Surfing Association (ISA) kide izateko eskari formala egin zuen. 2017ko abenduan eginiko Batzarrean ISAri eskari hau egiteko erabakia aho batez onartu eta gero, EHSFk nabarmendu zuen “kirol eta kultura izaerako aldarrikapen bat dela”. “Xedea da surflari profesionalak babestea eta sustatzea, bai eta munduko txapelketetan euskal selekzioa defendatzeko aukera ematea ere”, adierazi zuten federaziotik. Eskari honen inguruko ebazpenaren zentzua datozen hileotan zehaztuko da.\nBoxeoa. Euskal Boxeo FederazioaNazioarteko Boxeo Federazioko (International Boxing Federation –IBF–) kide ofizial bezala onartua izan zen joan den azaroaren 12an. Jon Redondok, Eusko Jaurlaritzako Jarduera Fisikoaren eta Kirolaren zuzendariak, honakoa adierazi zuen: “Ikuspegi juridiko batetik, federazioen eta, bere kasuan, euskal selekzioen ofizialtasuna eta nazioarteko aitortza zenbait kiroletan da posible, ez guztietan. Dena den, aitortza hori lortu ahal izateko eskaria formalki egin beharra dago. Euskal Boxeo eta Gizeko Kirolen Federazioak pausu hori eman du eta, egun, boxeoaren arloan nazioartean prestigioa duen erakunde bateko kide ofiziala da. Kirol horrek, gainera, badu bere tradizioa eta pisua Euskadin”.\nAsier Illarramendi, Ainhoa Tirapu, David Zurutuza, Asier Riesgo, eta Manu Garcia futbolariak bilerara etorri dira. Koikili Lertxundik lagunduta. @berria #EuskalSelekzioa pic.twitter.com/RdgEd6SwZF\n— Imanol Magro (@Imagreto) 2018(e)ko abenduaren 12(a)\nFutbol Federazioaren bozketara itzulita, lurraldetasunaren afera baztertuezina da. “Euskal Federazioa”, legalki, Euskal Autonomi Erkidegoko federazioa baita soilik. Baina aldi berean, ezin da ukatu aukera berriak eskaintzen dituenik. Galdera garbia da: Nafarroa eta Ipar Euskal Herriko futbolariek jokatu ahalko lukete Euskal Selekzioan beraien “administrazio ofizialetako” selekzioen zigorrik jaso gabe?\nHots: posible al da, herritarren sustenguaz eta jokalarien borondatearen laguntzaz, paperean EAEkoa izango den selekzio bat praktikan Euskal Herrikoa bihurtzea?\nEuskal Selekzioak, Euskal Selekzioaren hurrengo partida epaitegietan izango da, FIFA, futbola, ofizialtasuna\nZer duzu buruan “Euskal Selekzioaren hurrengo partida epaitegietan izango da”-ri buruz\nMartin 2018-12-14 10:42\nGalderari erantzunez… posible da, baina ez da erraza.\nIrlandako gizonezkoen futbolean, esaterako, Ulsterren jaiotako zenbait jokalarik (Duffy, McClean…) jokatzen dute. Kontuan hartu behar da, errugbian ez bezala, futbolean Ipar Irlandak ere nazioarteko txapelketetan parte hartzen duela. Hau da, federazio eta estatu desberdin bateko lurraldean jaiotako irlandarrek ere aukera dute Irlandarekin jokatzeko.\nZein da gakoa? Irlanda estatu subiranua izanik, naziotasuna eskaintzen dio Ulsterreko herritar orori, eta UEFAk eta FIFAk hori onartu behar dute. Espainiar estatuko autonomia erkidego besterik ez den EAEk posible du antzekorik egin? Konplizitaterik gabe, ez. Eta gure subiranotasuna lantzen dugun prozesu orotan bezala, izan gure kirol-taldeen ofizialtasuna edo izan erabakitzeko eskubidea, ez dugu inongo laguntzarik topatuko Espainiako, Frantziako edota Europako erakundeetan. Gainera, kontuan hartu behar da, aipatutako kasuan, Irlandak gehienez ere Ipar Irlandako federazioa “kaltetzen” duela. Hemen, berriz, Espainiakoa eta Frantziakoa ditugu aurrez aurre: kirol eta politika arrazoiak direla eta, euren hegemoniari azkeneraino eutsiko dioten bi erakunde, alegia.\nBestalde, uste dut asteazkenekoa norabide onean emandako urratsa dela. Gabonetako partidatik haratago joateko asmoa dutela erakutsi zuten Klubek, jokalariek eta federazioak berak. Dena den, ez dut uste bide honek askorako emango duenik. Espainiak, UEFAk eta FIFAk ezetz esango dute (hori badakigu), eta ondoren zer? Hasierako puntura bidaliko gaituzte berriz?


Matematikaren irakaskuntzarako tresna didaktikoak/Bloke logikoekin jarduera didaktikoak - Wikibooks\nMatematikaren irakaskuntzarako tresna didaktikoak/Bloke logikoekin jarduera didaktikoak\n< Matematikaren irakaskuntzarako tresna didaktikoak\n1- ERAIKUNTZAK EGITEN\n- Materiala: Bloke logikoak\n- Zeregina: Bloke logikoen bidez hainbat eraikuntza ezberdin egitea.\n- Helburua: Haurrek blokeekin lehenengo kontaktua izatea. Hauekin jolastuz, esperimentatuz... era honetan aldagai ezberdinak ezagutuz(kolorea, forma, tamaina eta lodiera).\n- Metodologia: Hasieran talde handian egingo dugu irakasleak bideratuko baitu jarduera. Ondoren, talde txikiatzan antolatuko dugu gela, talde bakoitzak beren eraikinak egin ditzan.\n- Garapena : Lehendabizi libreki arituko dira haurrak bloke logikoekin jolasean. Nahi adina denbora utziko diegu, haien kuriosidadea asetuta gera dadin. Ondoren, irakasleak zuzenduko du jolasa. Pentsa dezagun etxe bat eraiki nahi dugula, kasu honetan irakasleak pieza jakin batzuk eskatuko dizkie ikasleei. Esate baterako, emaidazue pieza guztietan handiena etxearen oinarria egiteko. Ikasleek beraz pieza bakoitzaren aldagaiei(tamainari) erreparatu beharko diete irakasleari etxea eraikitzen laguntzeko. Irakasleak haibat arau gehiago ezarri ditzake jardueraren zailtasun maila areagotzeko. Handienak baina soilik gorriak direnak eskatzen baditu edota hiruki guztiak horiak izan ezik eskatzen baditu etab. Azkenik, haiek bakarrik egingo dituzte eraikinak, batzuk erabat libreak izango dira baina beste batzuetan irakasleak bloke logikoen aldagaien ezagutza sustatuko du; hala nola eraikina egiteko soilik laukiak eta borobilak erabil ditzaketelaren baldintza ipiniz.\n2- IRAKASLEAREN ESKAERAK\n- Helburua:Piezen aldagaiak ezagutu eta identifikatzeko gai izatea. Kolore, forma, tamaina eta lodiera ezberdinei erreparatuz.\n-Metodologia: Talde handian egingo dugu jarduera. Eta irakasleak gidatuko du jolas guztian zehar.\n- GarapenaIrakasleak gelako ikasle kopuruaren arabera ume bakoitzari bloke logikoen pieza bana edo gehiago banatuko die. Funtzio garrantzitsua betetzen du irakasleak jolas honetan, izan ere berak pieza jakin bat eskatuko baitie ozenki ikasleei. Abibidez, laukia eta horia den pieza bat ekartzea nahi dut. Ume bakoitzak bere piezaren aldagaiei erreparatu eta gero irakasleak esandako ezaugarriak betetzen dituen erabaki beharko du. Hau da, bere pieza laukia eta horia den behatu beharko du. Honela izatekotan, ikasleak irakasleari emango dio pieza. Ezezko esaldiak formulatuko ditu geroago irakasleak ariketaren zailtasun maila handituz. hirukiak eta lodiak ez diren piezak eskatuz esate baterako.\n3- NOLAKOA DA?\nMateriala: Bloke Logikoak eta poltsa bat.\n- Helburua:Bloke logikoak ezagutu eta identifikatzeko gai izatea. Aldagai guztiak ezagutu eta bereiztuz.\n- Metodologia: Talde handian egingo dugu. Ikasleek banan banan poltsa ezkututik bloke bat atera eta deskribatu beharko dute.\n- Garapena: Lehenik eta behin poltsa ezkutu batean sartuko ditugu bloke guztiak. Ikasleak txandaka eta banan banan arituko dira jolasean. Jokatu behar duen umeari begiak estaliko dizkiogu denon artean eta begiak itxita dituelarik bloke bat hartuko du poltsatik. Ukimenaren bidez bloke hori nolakoa den asmatu beharko du. Zein forma duen, txikia ala handia den, lodia edo mehea... ( jarduera honen bidez ezin dugu kolorea landu) esan beharko du haurrak. Blokea identifikatu eta izendatu beharko du beraz haurrak; eskutan duen blokea hirukia, txikia eta lodia dela esanez adibidez.\n4- ERREPIDEAK ERAIKIZ\n-Materiala: Bloke logikoak eta koloretako igeltsoak.\n- Helburua: Blokeak identifikatu eta arau zehatz batzuk betetzeko gai izatea.\n- Metodologia:Talde txikitan arituko gara jolasean. Talde bakoitzean txandakatzen joango den "agintari" bat aukeratuko dugu. Honen zeregina bidea nondik den agintzea izango delarik.\n- Garapena: Talde bakoitzeko agintariak nahi adina bloke logiko jarriko ditu lurrean lehendabizi. Ez ditu ordenean kokatuko baizkik eta espazioan sakabanaturik. Gainontzeko taldekideei igeltso bana banatuko diegu, agintariak ematen dituen aginduen arabera errepidea eraikitzen joateko. Errepidearen hasiera eta helmuga hasieratik zehaztuko ditugu eta haurren zeregina hasieratik helmugaraino iristen den errepidea( igeltsoz eginiko lerroa) egitea izango da hain zuzen ere. Agintariak bidean aurrera egiteko blokea zein den esango du; laukia, gorria, handia eta mehea den blokea esaten badu esate baterako, hasierako tokitik bloke horretarainoko lerro bat margotu beharko dute haurrek igeltsoaz baliatuz. Agintariak pausuz pausu (blokez bloke) gidatuko ditu gainontzekoak helmugara. Umeren bat nahastu edo konfundituz gero, hasierara itzuliko delarik.\n- Materiala: Bloke logikoak eta bi kaxa.\n- Helburua: Irizpide ezberdinen arabera (kolorea, forma, tamaina eta lodiera) blokeak sailkatzea.\n- Metodologia: Talde handian burutuko dugu jarduera. Irakasleak bideratuko du hasieran ariketa baina gero autonomoki jokatu behar dute ikasleek euren ondorio propioak ateraziz.\n- Garapena: Lehenik eta behin mahai baten gainean bi kaxak ezarri eta ikasle bakoitzari pieza bana banatuko diogu. Irakasleak irizpide bati jarraituz kaxa bakoitzean pieza bana jarriko du lehendabizi. Irakalseak sailkapen hori egiteko erabili duen irizpidea zein den asmatu behar dute haurrek ondoren haien piezak kaxa egokian ezartzeko. Esate baterako, irakasleak lehen kaxan borobil gorri bat ezarri du, eta bigarrengo kaxan aldiz hiruki gorri bat. Beraz, pieza borobilak lehen kaxan sartu beharko dituzte, hirukiak bigarren kaxan eta ez borobil ezta hiruki ez direnak aldiz, kaxetatik kanpo utzi beharko dituzte.\n6- FAMILAK OSATUZ\n- Helburua: Irizpide ezberdinei erreparatuz blokeak sailkatzea.\n- Metodologia: Talde txikitan egingo dugu.\n- Garapena: Bloke logikoak taldekatu edota sailkatu behar dituzte haurrek irakasleak esaten dituen irizpideei jarraituz. Hasieran irizpide bakarra erabiliko dugu; kolorea, forma, tamaina nahiz lodiera. Haur bakoitzari bloke bat banatuko diogu lehenik eta behin eta kolore berdineko bloke guztiak elkartzeko eskatu diezaiekegu esate baterako. Behin blokeak koloreka taldekaturik daudela, soilik formaz berdinak diren blokeekin eraikin bat egitea proposatu ahal diegu, era honetan, blokeak formaren arabera ere sailkatu beharko dituztelarik. Bloke logikoen lau aldagaiak landu ditzakegu jolas honen bidez, hala ere, goian ezarritako ereduan bezalaxe kolorea, forma eta tamaiona aldagaiak lantzen hastea da egokiena, lodiera kontzeptu bereganatzea zailagoa suertatzen baita haurrentzat.\n7- SERIEAK EGINEZ\n- Materiala:Bloke logikoak eta koloretako sokak.\n- Helburua: Irizpide ezberdinen arabera hainbat serie osatzeko gai izatea.\n- Metodologia: Bakarka burutuko dute jarduera hau. Ikasle bakoitza bere seriearen irizpidea zein den asmatu eta osatzen saiatu beharko da.\n- Garapena:Hasieran, Koloretako sokak forma kurbatuak eginez kokatuko ditu irakasleak lurrean. Ondoren, irizpide bati jarraituz sokaren gainean hainbat bloke logiko kokatu ditu irakasleak. Haurrek blokeen serie hori behatuz irakasleak jarraitu duen irizpidea zein den asmatu behar dute. Geroago, hau osatu behar baitute.\n8- ZEIN FALTA DA?\n- Materiala:Bloke Logikoak\n- Helburua:Memorizatzeko estrategiak garatzea.\n-Metodologia:Talde txikitan banatuko ditugu umeak baina txandaka eta banan banan burutuko dute ariketa.\n-Garapena: Jarduera hau haurrak bloke logikoak ongi ezagutu eta menperatzen dituenean burutuko dugu. Mahai gainean bloke ezberdinez osatutako ilara bat ezarriko zaio haurrai (ez 3 baino gutxiago ezta 7 baino gehiago ere). Minutu batzuez blokeak memorizatzeko denbora utziko zaiolarik. Ondoren, umeari blokeei bizkarra emanez ezartzeko eskatuko zaio eta bitartean irakasleak bloke bat kenduko du ilaratik eta ezkutatuko du.Orduan umea berriro ere buelta hartu eta falta den blokea zein den asmatzen ahalegindu beharko da.\n9- BLOKEAK MARGOTUZ\n- Materiala: Bloke Logikoak papera eta koloretako margoak.\n- Helburua: Blokeak memorizatzeko eta irudikatzeko gaitasunean trebatzea.\n- Metodologia:Talde txikitan antolatuko dugu gela (4-5 ume).\n- Garapena:Talde bakoitzari 4 bloke banatuko dizkiogu. Nahi duten bezala ordenatuz haiekin ilara bat egitea eskatuko diegularik. Minutu batzuez ilara memorizatzen utziko diegu, ondoren haien besgi bistatik kendu eta margoak erabiliz blokeen ilara hori orrialde batean irudikatzeko eskatuko diegu. Jarduera honek zailtasun maila bat du haurrentzat izan ere aurrean ez duten irudia paper batean irudikatzen ahalegindu behar baitira.\nOrrialdearen azken aldaketa: 24 urtarrila 2013, 12:45.


Haurren ilusioari eutsiko diote pandemiaren oztopo ororen gaindi : Antxetamedia\nHaurren ilusioari eutsiko diote pandemiaren oztopo ororen gaindi (2022-01-04 15:53:12)\nKalixa Silanes, Hondarribiko Kultur zinegotzia\nHaurren ilusioari eutsiko diote pandemiaren oztopo ororen gaindi\nAzken lau egunetan koronabirusaren transmisioaren abiadura Behe Bidasoan bikoiztu egin bada ere, Errege Magoek ez dute huts egingo Irunen eta Hondarribian. Alternatiba desberdinak proposatu dituzte bi udalek tradizio honi segurtasunez eusteko.\nHondarribiak astebetean 597 positibo berri gehitu ditu, eta 4.545eko tasarekin inoizko intzidentziarik altuena du une hontan. Irungo kasuan, aldiz, 4.341eko tasa markatu du urtarrilaren 2an, astebetean 1.968 kutsatu jaso ondotik.\nHalere, kultura segurua delakoan dago Kalixa Silanes, Hondarribiko Udaleko kultura ordezkaria. «Bi urteotan erakutsi dugu dekretuak agintzen duena eta gehiago neurriak zorroztuz, ekitaldiak antolatu daitezkeela modu seguruan», nabarmendu du. Horregatik, aurtengo Erregeen Kabalgata ospatu beharrean, 2.400 bat bisitari espero dituzte Jostaldi pilotalekuan 15:00etatik 20:15era 45 minuturoko txandetan antolatutako erregeak ikusteko gunean. Gonbidapenak aldez aurretik Arma Plazan hartuta, bisitariak zerrendatuak daude, eta musukoa eta espazioak gordetzeko baldintzak ez ezik, sartu-irteerak leku desberdinetatik antolatzeko leku aproposa da. Era berean, urtarrilaren 4ko Erregeen Postariaren bisita ere, leku estatikoetan eginen dituzte ordu erdiro 17:00etatik hasita, Mendelu eta Amute-Kosta auzo elkarteetan, udaletxeko arkupeetan eta Portuko Maddalen plazan.\nIrunen kabalgata kalez-kale\nJose Antonio Santano alkateak, aldiz, lekuak erreserbatu beharrean, ekitaldiak «aire zabalean» eta ahal den neurrian «jende pilaketak sahiestuz» antolatzea nahiago izan du. Haurrek postariari karta emateko 16:00etatik 20:00etara izango dute aukera udaletxeko arkupeetan, udaletxeko areto nagusian bildu beharrean. Eta kabalgata bere horretan mantentzen erabaki dute.\nDena dela, desfileak ez du beste urteetako xarmarik izango. 18:30ean abiatuko da Letxunborrotik eta hiriko zenbait kale zeharkatuko ditu: Hondarribia kalea, Colon ibilbidea, Eliza kalea, San Juan plazan, San Martzial kalea eta Urdanibia plazatik pasa, eta Eguzkitzalea eta Prudencia Arbide kaleen arteko bidegurutzean amaituko da. Aurtengoan ibilbidea 900 metrotan luzatuko dute eta geldialdirik gabe egingo da. Tren geltokiko harrera eta udaletxeko hitzartzerik ere ez da izango, eta ez dituzte goxokirik banatuko.\nZentzu honetan, herritarrei desfilearekin batera San Juan plazaruntz ez joateko eskatu die Udalak, hitzartzerik ez delako egongo.


Eraikinen konposizioan edo erabileran funtsezko aldaketak egiten dituzten edo/eta egiturazko elementuei eragiten dieten obrak egiteko baimena.\nProiektu teknikoa, edo hala badagokio, ziurtagiri teknikoa.\nObraren exekuzio kostuaren %5a.\nEraikuntzak, instalazioak edo obrak interes berezikoak edo udal onurakoak izendatuta daudenean zirkunstantzia sozial, kultural edo historiko-artistikoak izateagatik edo enplegua sustatzeko baliagarriak gertatzeagatik: %95a arteko hobaria.\nEraikuntzak, instalazioak edo obrak interes berezikoak edo udal onurakoak izendatuta daudenean, eta ikastetxeetan eginak: Zerga-oinarria 60.000 € arte: %50. Zerga-oinarria 60.000 €tik gora: %25\nNekazaritzan, abeltzaintzan edo basoan egindako obrak: Jarduera partziala, %60ra arte. Dedikazio osoa: %90\nFatxadak txukuntzeko eta berritzeko obretan, aldamioei eta margotzeari dagozkien partidei aplikatuta, aldez aurreko zarpiatzea eta lixatzea barne: %90\nDesgaituen edo 70 urte baino gehiagoko adina duten pertsonen sarbidea eta bizigarritasun baldintzak errazteko obrak, 2005a baino lehen eraikitako eraikinetan: %90\nBabes ofizialeko etxebizitzetako obra berriak: %50\nLIZENTZIAREN TRAMITAZIO TASA: 408,13 €\n1955ko ekainaren 17ko Dekretua. Toki Entitateen Zerbitzuen Erregelamendua\nAbenduko 23ko 2009/2009 Errege Dekretua, Toki Entitateen Zerbitzuen Erregelamentu aldatzen duena.\n2187/1978 Errege Dekretua, ekainaren 23koa, Hirigintza-Diziplinaren Araudia onartzen duena.\n112/2012 Dekretua, ekainaren 26koa, eraikuntzako eta eraispeneko hondakinen ekoizpena eta kudeaketa arautzen dituena\nMartxoaren 17ko 314/2006 Errege Dekretua, Eraikingintzaren Kode Teknikoa\nAbenduaren 3ko 2267/2004 Errege Dekretua, industri establezimenduetam suteen aurkako segurtasun Erregelemandua\nUdalaz gaindiko txostenei edo/eta baimenei loturik dauden kasuak daude, kokapenaren, babes mailaren, eta abarren arabera.


ATLETICO-ZALE EGIN! – Atlético san sebastián\nZERTAN DATZA ATLETICO-ZALE izatea?\nAtlético San Sebastián-eko Atletismoko Emakumezkoen Ohorezko Taldea laguntzea datza. Beraz, enpresaburu bazara eta KIROLA maite baduzu, hemen duzu aukera paregabea biak elkartzeko eta DONOSTIAKO ATLETISMOAri bultzada bat emateko.\nGure kirolarien ibilbidea errezteko, euren helburuak eta ametsen parte izanez.\nZER IRABAZTEN DUZUTE?\nATLETICO-ZALE txartela: Enpresaren izenean, Atlético San Sebastián-eko bazkide txartela bat lortuko duzute.\nGure ekitaldietan parte hartzeko eta zuen langileen artean edo sare sozialetan partekatzeko gonbidapenak:\nCross Beach, Lilaton, Donostiako Triatloia, Onditz Oroituz eta abar.\nSUP eta PIRAGUAK DOHAINIK alokatzeko aukera.\nGure OHOREZKO TALDEAREN atleta batean TOP eta NIKIAN zuen logoa ipintzea.\nPresentzia gure Web orrialdean.\nEMPRESAREN IZENA *\nZALANTZAK BADITUZU, GUK ARGITUKO DIZKIZUGU\nYA ESTÁ AQUÍ EL 2º FESTIVAL INTERNACIONAL DE CINE DE ATLETISMO (FICA)


Euskal Herria Bildu - Matute: “Argi geratu da paradisu fiskalak ez direla arazo Munduko Bankuarentzat”\nMatute: “Argi geratu da paradisu fiskalak ez direla arazo Munduko Bankuarentzat”\n- Diputatu subiranistak Munduko Bankuaren “izaera espoliatzailea” salatu eta “paradisu fiskaletan enpresak izateagatik zergak saihestea ere ustelkeria mota bat dela” esan du.\nEHBilduko diputatuak gogor kritikatu du Soria auzia, “ez Espainiako estatua ordezkatzear zegoelako Munduko Bankuan, auzi honek banketxe horren eta Alderdi Popularraren benetako izaera erakusten duelako baizik”.\nBere ustez, “Munduko Bankuaren helburua ez da garapen bidean dauden herrialdeei laguntza ematea ez eta pobreziari aurre egitea. Alderantziz. Munduko Bankuak helbururik badu, hori herrialde horiei guztiei lapurreta egitea da”.\nOskar Matutek PPren hipokresia ere salatu du. Bere esanetan, “birsorkuntza demokratikoaren alde ari dela esan eta esan ari den bitartean inongo lotsarik gabe ate birakarien politika sustatzen du paradisu fiskaletan enpresak izanik zergak saihestu dituen ministro ohi bat Munduko Bankuko zuzendari nagusiaren kargurako proposatuz”.\nEkonomia ministroaren agerraldia dela eta, Matutek ukatu egin du Jose Manuel Soriaren izendapenak irizpide politikoei erantzuten ez zienik. “Ez al zegoen paradisu fiskaletan enpresarik ez zuen hautagairik?”, galdetu du. Are gehiago, EHBilduko diputatuak adierazi duenez, “paradisu fiskaletan enpresak izateagatik zergak saihestea ustelkeria mota bat ere bada”.\nBere aburuz, auzi honek agerian utzi du elite politiko eta ekonomiko batzuen benetako jarduera. “Beti herritarren bizkarretik eta enpresa eta finantza erakunde handien mesedera”, esan du.


Estudiar online en Deusto | Deusto\nGogoko dugu zuregandik hurbil egotea. Zuregandik hurbil egon nahi dugu.\nZeintzuk dira Deustun online ikastearen abantailak\nMalgutasuna: Inora joan beharrik izan gabe jo ahal izango duzu prestakuntzara. Zure beharretara moldatzen gara, edozein tokitatik eta edozein gailutatik.\nDenbora kudeatzeko gaitasun handia: Ikasteak ahalegina eta planifikatzea eskatzen baditu ere, autonomia handiagoa izango duzu ikasteko denbora antolatzeko eta laneko eta familiako eginkizunak eta prestakuntza bateratzeko.\nMetodologia propioa: Ikaslearen rol aktiboa hartzen da ardatz ikastaroa diseinatzean (eduki digitalak, kasu praktikoak, saio sinkronikoak eta asinkronikoak, etengabeko ebaluazioa, lankidetza, bana-banako jarraipena). Berrikuntzak formatuan, baliabideetan eta irakaskuntzako metodologietan.\nKomunikazio erraza ikaskideekin eta irakasleekin: Gure tresna teknologikoen bidez, erraz komunikatuko zara ikaskideekin eta irakasleekin, online inguruan.Aukera izango duzu munduko edozein tokitako irakasle adituak hurbil izateko, aurrez aurre egotea zailagoa izango bailitzateke.\nJarraipen hurbila eta pertsona bakoitzari egokitua: Zuregandik hurbil gaude. Beti izango duzu irakasle taldearen laguntza, ikasteko esperientzia bakarra eta pertsonalizatua izan dezazun. Bideokonferentzia, foro eta mezularitza bidez egongo zara harremanetan tutoreekin. Zuzenean klaseetara, tutoretzetara, etab. joateko aukera izango duzu.\nEuskarri tekniko arina eta eraginkorra: Behar duzun laguntza guztia izango duzu, teknologia zure bidean sekula ere oztopo izan ez dadin.\nTrebetasun pertsonalak garatzeko aukera: online prestakuntzak zenbait gaitasun sendotzen lagunduko dizu, lan munduan balio handia dutenak: autorregulazioa eta autodiziplina, komunikazioko eta laneko trebetasunak online taldean, erantzukizuna eta denboraren kudeaketa, kulturartekotasuna, etab.\nPrestakuntza esperientzia bakarra izan dadin egingo dugu.


Free chat Swindongo. Ausazko arrotz doan txateatu berehala Swindongo tik.\nFree chat Swindongo\nOngi etorri Chatroulette SwindongoEdozein lekutan, munduko pertsona aleatory bat konektatzeko. Chatroulette Swindongo dezakezu honako aukeren artean aukeratu:- Guztiak pertsona mota Swindongo doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nSwindongo hirien zerrenda:


naiz: agenda - Errausketaren aurkako elkarretaratzeak: ‘Osasuna bermatu, erraustegia gelditu’\nErrausketaren aurkako elkarretaratzeak: ‘Osasuna bermatu, erraustegia gelditu’\nApirilaren 18an, 19:00etan, elkarretaratzeak egingo dira Gipuzkoako anbulategietan Errausketaren Aurkako Mugimenduak antolatuta. ‘Osasuna bermatu, erraustegia gelditu’ lemapean, osasuna «bermatzea» eta «prebentzio printzipioa ezarri dadila» aldarrikatuko dute.\nCSIC-eko ikerlariek Zubietako erraustegiaren ingurumen baimenaren azterketa izan dute hizpide eta «12 sustantzia toxiko oso larri mugagabe eta kontrolik gabe isurtzea» baimendua dutela adierazi dute. «Gipuzkoarroi hau izkutatzea oso larria iruditzen zaigu». Egoera honen aurrean, Zubietako obren «berealako geldialdia» eta frogatuak dauden «alternatiba merke eta osasuntsuen ezarketa» aldarrikatu du Errausketaren Aurkako Mugimenduak.


J.M. Olaizola 'Txiliku': 'Alaken' - Urola Kostako Hitza : Urola Kostako Hitza\nJ.M. Olaizola 'Txiliku': 'Alaken'\nZARAUZKO HITZAn Antigoaleko hiztegia argitaratzen hasi nintzenetik (https://zarauzkohitza.eus/komunitatea/hiztegizaharra) jendeak hainbat hitz proposatzen dizkit han jartzeko, eta horrek erakusten dit guretako gehienok baditugula hainbat hitz kuttun, edota gure jakin-mina edo ezinegona pizten digutenak. Horietako asko lokalismoak izan ohi dira, Zarauzko bitxikeriak. Zergatik dugu joera hori? Zergatik lotzen gara antsia horrekin gure-gureak diren bitxikeria horietara? Txaparro, zanbuila, karkara, andarika, itxafero… zergatik perlatxo arraro horiei halako neurriz kanpoko atxikimendua? Misterio-kutsua, agian? Besteetatik bereizi nahia? Egia esate aldera, horietako zenbait hitzek izan badute halako misterio-kutsua; non arraiotik sortu da Zarautzen tximilikuarteka ibili bezalako esamolde bat, askoz arruntagoa eta ulerterrazagoa denean ezkutaketara edo gordeketara ibili bezala koa? Eta behin hasiz gero, aurrekoarekin batera, jolas berean, erabili ohi den kuartakerre hitza? Zein bide ezkututik etorri zaigu hori bezalako hitz arraroa? Orion zenbaitek guarda oker esaten omen dute Zarauzko kuartakerre horren ordez. Horrek baluke zentzua, kunplitzen ari dena oker dagoela adieraziko lukeelako, baina, ez dakit zergatik, oso zaila iruditzen zait guarda oker horretatik kuartakerre sortzea. Nondik dator, beraz? Misterioa. Misterio-kutsua zuen, eta du, izenburuko alaken horrek ere. Ia denok entzun dugu: Alaken, alaken, / ala pikula tun paire, / errespundela pikula tunpa / Jesus Maria Jainkoa zen. Esan genezake Gabonetako kanta bateko hitzak direla, eta gabon-kantetan ez dela erraza izaten jakiten hitz batzuen esanahia, baina… ez da hori bakarrik. Andoni Egañak kontatzen digu 1957. urtean gabon-kanta lehiaketa batean Imanol Urbietak saria irabazi zuela kanta horrekin, eta, baita ere, eskolan ikasi zutela hainbat hitzek zer esan nahi zuen oso ondo ulertu gabe. Hala eta guztiz, misterio-kutsua hor dago. Jesus Maria Jainkoa zen esaldiak kirrinka egiten du gabon-kanta horretan, are gehiago nahikoa zenean aldaketatxo txiki bat zuzenago esateko, Jesus umea Jainkoa zen, esaterako. Susmoa da, beraz, hor atzean badagoela, seguru asko, lehenagotik datorren beste zerbait, zaharragoa dena. Eta horrela, lehengo batean, Antonio Zabalaren Txirrita. Jose Manuel Lujanbio Retegi liburua irakurtzen ari nintzela hara non 236. orrialdean agertzen zaidan atal bat Kanta zar bat izena duena. Bertan, Txirritaren iloba Joxe Ramon Erauskin Lujanbioren hitzetan, kontatzen da Txirritak bertso eta kanta zahar franko zekizkiela, eta kontentu eta pozik zegoen aldietan honako hau kantatu ohi zuela: Nere andreak badirudi zaku gaizki josiya; beretzako gordetzen du gauzik onen guziya, astelenetan neretzako sardin begi gorriya; alaken alaken, alaken eta txunbailen, erresponde la Mikela Txunba, Jesús, María y José. Kantu horren kutsu misoginoaz gain, deigarria gertatzen zaigu alaken hitza, eta erresponde la Mikela Txunba delakoa. Nor ote zen Mikela hori? Non ikasi ote zuen Txirrita zaharrak kanta zaharrago hori? Han eta hemen munduan zehar hargin-lanean ibili zenean? Imanol Urbietaren gabon-kantaren letren iturriak mende bat lehenagora eramateak ez du misterioa konpondu, ez du ezer berririk argitu, bakarrik erakusten digu hitzen historia guk uste baino nahasiagoa izan daitekeela, eta alaken zahar horrek uste baino sustrai sakonagoak dituela. Eta hori da misterio-kutsu gehiago ematen diona.


Filoo txuleta | Filosofía y ética | Xuletas, chuletas para exámenes, apuntes y trabajos\nEscrito el 12 de Noviembre de 2009 en vasco con un tamaño de 5,73 KB\n/Mendebaldeko fiolosofia Grezian zortu zen eta gertkariak azaltzeko modua aldatu zen. 2 metodo mythos: alegiazko kontakisunarekin du zerikusia. azalpenak emateko gizakiaz gaindiko indarrez zuen jaikoez edo gizakiz baliatzen ziren. eduki sakratua,misteriotsua zena,gutxi batzuen esku logos: egia bilatzen du argudioetan oinarritutako azalpen arrazionalaz?konbenzitu nahi du. Jarrera filosofikoa unibertsoa ulertzeko zituzten arazoak argitzeko sortu zen Zalantza ezjakitasunaz ohartzea eta jakiteko beharra izatea. filosofoek egin ziren lehenengo galdera:unibertsoa hain handia eta hain konplexua izanez, nola izan ahal da da kosmosa(osotasun arminikoa)eta ez kaosa(nahastea)?/METODO ARRAZIONALIZTA aro modernoan sortu eta arrazoimena nagusitasuna egiazkoa eta egokia zer den epaitzen dute eta gure ezagutzei buruzkoziurtasuna ematen digute. bi arrazoi ematen: 1-es dago adimenean lehenago zentzumenetan egon ez den ezer adimen bera izan ezik 2-gure idei argienak arrazionamenetik datoz Zentzumenetatik aldiz zalantzazkoak. emendik abiatuta arrazionalismo klasikoa hartu zuten: intuizioa eta dedukzioa konbinatzen dituen metodoa, matematikaren eredua artu, zientzia perfektutzat jotzen baita. guztiak ez dute eredu matematikoari jarraitzen: arrazionalismo kritikoa honek gure ezaguerari proba kritikoa egiten saiatzen da egiara hurbiltzeko / Errealismo: dioenez errealitateak existentzia propioa du subjektuarekin serikusirik ez duena.ezagutzren alderdi objetiboa da bereziki aipagarria, subjektua baino garranzitzuagoa errealismoaren aita: Aristoteloes Idealismo ez dago erralitterik errealitatea ezagutzen duen subjetutik kanpo. kontzientziaren existentzia da zalantzarik gabeko bakarra hau da ni pentsatzen dudana da gauza ziur bakarra. ideiak: ezagutzeko eta pentsatzeko ezinbestekoak ditugun tarteko elementuak dira. FILOSOFIA MOLA xD\nErrealitate hitzaren adierak: erreala dela definitzeko 2 modu: Definizio negatiboaren arabera, errealitatea itxuraren eta posibilitatearen aurkakoa da. Kontingentea: horrelaok errealitatea orain bada baina agian ez izana gerta zitekeen Beharrezkoa beharrezkoa den zerbait azaltzeko. erabat erreala den zerbaitez ariko gara. izan baden zerbait eta ezinezkoa dena ez izatea edo beste modu batekoa izatea.Hautemangarria zentzumen bitartez jasotzen dugu dela erreala esaten dugu batzuetan hori da E. Hautemngrr. Psikikoa gure pentsamenduen irudipenen nahien ideien... errealitatea da. bakarkaoak diira, buru barnekoak. Alegiazkoak Oinarri teknikoa duen pertzepzio eta sentzazio multzoari estan zaio Ezagutzeko aukera arazo bat sortzen: ezagut daitekeen ala ez.6 erantzun: Dogmatismoa: zalantzarik gabeko egia da. Eszeptisismoa esinezkoa da ezagutza fidagariak eskuratzea dio ez baitago froga nahikorik. Subjetibismoa: unibertsalki baliozkoak diren egiak lortzeko aukerarik ez dagoela uste dute.Pragmatismoak egiazkoak eta baliagarriak parekatzen ditu Kristizismoa dogmatismoaren eta eszeptizismoaren arteko jarrera da. gure esagutzako ahalmenak noraino irits daitekeen argitzen saiatu edo gure ezagutzak errealitatearekin kritikoki egiaztatzen saiatu. Perspektibismoa errealitatea ezagutu daiteke baina ikuspegi ezberdinak batuz gero, ezineskoa egia jakitea. METODO ENPIRISTA bi ezagutza iturri bereiztu esperientziala/arrazionamena. arrazoimena zientzia formala garatzeko iturri egokia hau da jakin dezakegu baieztapen horiek egiazkoak edo faltsuak diren. ez dute ezagutza gehitzen. zientzia ez formalak esperientziaren bidez baino egiazta es daitezkeen enuntziatus osaturik. izateko egiak emanten dituzte eta horiek ezagutza gehitzen dute. ikerketarako indukzio bidezko metodoak erabiltzen dira hauek gure ezagutza guztien jatorria azaldu behar du. FILOOOO MOLA xD\nerrealitatea definizioa errealitate hitzaren jatorria eszeptisismoa dogmatismoa pertzepzioa erreala ez den errealitatea filosofia selektibitatea hitzak definitu indukzio%20bidezko%20metodoa%20filosofia zer da dedukzioa hautemangarria filosofia subjetibismoa mythos eta logos definizioak nola zortu zen unibertsoa? platonen filosofia selektibitatea zer da eszeptisismoa sentzazioa eta pertzepzioa dogmatismoa eta eszeptisismoa perspektibismoa perspektibismoa chuleta Filosofia modernoa txuletak kontingentea definizioa mythos eta logos kaosa filosofia pertzepzio selektiboa filosofiaren txuletak selektibitaterako ARISTOTELOES kontingentea errealitate kontingentea errealitate hitzaren adierak errealitate psikikoa?


Mariu Emilas: «Balentziagaren diskrezioa beti azaleratu izan da haren inguruan» | Bizigiro | Berria\n2020ko abuztuak 3\nAstelehena, 2020ko abuztuak 3\nATZEKOZ AURRERA. Mariu Emilas. 'Balenciaga: mi jefe' liburuaren egilea\n«Balentziagaren diskrezioa beti azaleratu izan da haren inguruan»\nBirraitona, aitona eta aita jostunak izan ditu Emilasek. Juan Mari aitaren zirriborrotik abiatuta, Cristobal Balentziaga jostunarekin lan egin zutenen testigantzak bildu ditu. «Memoria liburu bat da».\nBERRIA Tamaina handiagoan ikusi\nMaite Alustiza -\n2017ko abenduak 5\nCristobal Balentziaga jostunari eta haren inguruari beste ertz batetik heldu die Mariu Emilasek (Donostia, 1964). Haren langileen lekukotasunak hartu ditu oinarri, eta, besteak beste, Juan aitonaren eta Juan Mari aitaren bizipenekin osatu du Balenciaga: mi jefe liburua (Balentziaga: nire nagusia). Abenduan aterako da.\nZure aita Juan Marik hasi zuen zirriborroa liburu bilakatu duzu. Nola osatu duzu hark utzitakoa?\nAitak zirriborro bat utzi zuen, ohar dezenterekin. Liburua bere proiektu bat zen; txikitatik entzun izan nion gustatuko litzaiokeela Balentziagari buruzko liburu bat idaztea. Memoria liburu bat da, Balentziagarekin lan egin zuten bi belaunaldiren ahozko transmisioaren bidez osatua, 1917tik 1972ra artekoa.\nBerritzailea da kontaketa, Balentziaga eta haren gertuko mundua langileen hitzez azaldu duzulako. Nor zen haientzat Balentziaga?\nGertuko eta ez hain gertuko langileek beti ikusi dute sekulako mirespenez, gurtzeraino. Gizon oso perfekzionista zen, oso zorrotza eta izugarri diskretua. Zorrotza izaki, bere lantegietan erabateko isiltasuna sortzen zen. Irudi dezakeen arren horrek giro arraro samarra eragin zezakeela, miretsi egiten zuten. Alde gizatiar ikaragarria zuen, eskuzabala zen, eta bertute oso onekoa.\nZer arrasto utzi du langileengan?\nBalentziaga 1972an hil zen, eta harekin lan egin dutenek oraindik ere mirespenez hitz egiten dute, lehen hitz egiten zuten modu berean, denbora gelditu balitz bezala. Balentziaga etxeaz hitz egitean, beti aipatzen dira diskrezioa eta seriotasuna. Egia da. Eta ez etxea bakarrik; bera ere oso-oso diskretua zen, izugarri isila. Diskrezio hori beti azaleratu izan da haren inguru gertukoenean. Adibidez, galdetzean bere amodioez, bikotekideaz... Beti eraman zuen modurik ahalik eta diskretuenean, eta inguruak ere, berdin. Hori berezitasun bat da; ez bakarrik Balentziagari lotua, baizik eta haren inguruari. Nire etxean ikusi izan dut beti. Zeukaten lanaren filosofia zen, bizitzeko modu bat.\nJostun familia da zurea. Noiz hasi zen tradizioa?\nBirraitona jostuna zen, frantsesa, eta Landetatik [Okzitania] etorri zen Donostiara, 1890eko hamarkadan, aukera bila. Garai hartan, Maria Kristina erregina hasi zen udak Donostian pasatzen, eta horrek erakarri zituen noblezia, burgesia... Nukleo bat sortu zen, eta, era berean, lanerako aukera berriak. Birraitona han agertu zen. XX. mende hasieran, bere tailerra ireki zuen. Balentziaga dagoeneko Donostian ari zen lanean, eta 1917an, lantegia ireki zuen nire birraitonarenetik bi etxaditara. Nire aitonak, 17 urte zituela, iragarki bat ikusi zuen egunkarian, Balentziagak jendea behar zuela eta. Aurkeztu, eta harekin lanean hasi zen.\n1933an ireki zuen Madrilgo lantegia Balentziagak. Zer izan zen zure aitonarentzat hara joatea?\nBere aita Frantziatik etorritakoa zenez, suposatzen dut halako naturaltasun batez ikusiko zuela. Jostundegiko maisu aritu zen han. Aitona eta Felisa Irigoien izan ziren bi oinarrizko zutarri Madrilgo etxean. Aita ere hango lantegian hasi zen, 1948an, ikastun.\n36ko gerrak nola eragin zien?\nOso garai zailak tokatu zitzaizkion aitonari. Gerra hasi zenean, Balentziagak bere hiru etxeak irekiak zituen: Donostiakoa, Madrilgoa eta Bartzelonakoa. Baina, noski, erdi itxi egin behar izan zituen; luxuaren merkatuarekin lotutako dena debekatu egin zuten eta. Gerra hasi zenean, Balentziaga Parisera joan zen, 1937an hango etxea ireki zuen, eta aitonari proposatu zion joatea. Saiatu zen, baina ez zen ailegatu. Desertorea izandakoa zen, eta ez zuen beharrezko dokumentazioa. Madrildik Donostiara etortzen saiatu zenerako, setiatuta zegoen Madril. Ezin izan zen handik atera.\nZure aita Donostiara itzuli zen?\nAmona eta aita jaioterrira itzuli ziren. Aitak Donostian ireki zuen bere lantegia, eta kuriosoa izan zen nola egin zuen topo Balentziagarekin; kasualitatez, denda batean. Elkar agurtu zuten, eta momentu horretan Balentziaga ari zen norbait bilatzen bere lantegi propioa izango zuena, eta konfiantzazkoa izango zena. Balentziaga erretiroa hartuta zegoen, baina oraindik bezeroak zeuzkan. Oso gertuko harremana sortu zen bien artean. Nire aitak askoz gehiago ezagutu ahal izan zuen Balentziaga pertsona. Beti gordetzen zuen oroitzapen oso amultsua, bihotzekoa. Balentziagak izan zituen kolaboratzaile minenetako bat izan zen aita.\nZer geratzen da garai haietako goi mailako joskintzatik?\nLehen noblezia zen, erregetza; klase pribilegiatuak esklusibotasun bila. Goi mailako joskintza existitzen da, baina zer egongo dira guztira, ehun bezero? Orain firmek, Chanelek eta abarrek, goi mailako joskintzaren beraien lerroa daukate.\nBerriro ere berrehun positibo baino gehiago egun bakarrean: 255\nBezperan baino 39 kasu gutxiago detektatu dituzte azkeneko 24 orduetan, baina berrehuneko langatik gora jarraitzen dute eguneko kasu berriek. Nafarroak osasun arreta indartuko du.\nPalestinako kasuek gora jarraitzen dute, neurriak gogortu arren\nPANek 11.000 positibo baino gehiago baieztatu ditu, eta haren diru sarrerak %80 txikitu dira\nEguneko zentroak berriz martxan ipiniko dituzte\nOrain bi aste, COVID-19aren kasuen igoerak arduratuta, eguneko zentroak ixtea komeni zela jakinarazi zuen Eusko Jaurlaritzako Osasun Sailak.\nEuskal Herriko alternatibak\nEz adiorik, aita\nManex Torrealdai Gorriti\nIntelektual bat Euskal Herriari\n«Euskal jatorrikoa naiz. Aitonak akabatu egingo ninduke espainiar jatorrikoa naizela esango banu»\nJoan Mari Torrealdai. Bi leku Arantzazun


Osteguna, 2016ko Abenduak 22\nGabonetako oporretako egitaraua\nGabonetako oporrak gainean ditugu eta egun hauetarako elkarteak prestatu duen egitaraua zuenganatu nahi dugu.\nAlde batetik, Abenduaren 27an etxeko txikiek Irrien Lagunen "Kanta eta Dantza" ikuskizunarekin gozatzeko aukera izango dute ikusgarri aretoan arratsaldeko 17:00tik aurrera eta 5€ren truke. Sarrerak salgai Kultur etxean eta Traola dendan.\nBestetik, gogorarazi hurrengo asteburu bietan ez dela zine saiorik\nErabiltzailea 1 12/22 12:00AM\nEtiketak: gabonak, saoiak\nHurrengo bi asterburutan ez dago saiorik\nEgunon Gabonetako egutegia dela eta, hurrengo bi asteburutako saioak mugitu ditugu. Kontsultatu takilla informazio gehiago edukitzeko\nLarunbata, 2016ko Abenduak 10\n2016. URTEKO ZINEMAZALEEN BATZAR NAGUSIA\nEguna: ABENDUAREN 17AN\n2016. URTEKO PELIKULA ETA MARRAZKIEN DATU OROKORRAK AIPATU\nUDAKO UMEEN SAIOEN UGARITZEAREN AZALPENA\nKULTUR EKINTZAK ETA ZINE KLUB SAIOA.\nErabiltzailea Andoni 12/10 12:00AM\nAsteartea, 2016ko Azaroak 01\nDatorren Azaroaren 11an Ikusgarri aretoan, Xavier Deltell aktore eta umorista kataluniarra ikusteko aukera izango dugu. Zuzenbide eta Lan-Harremanetarako ikasketak egin arren kasualitateak Cope eta Ser komunikabideetan lan egitera bideratu zuen, gaur egun den showmana bilakatuz.\nSarrerak salgai Kultur Etxean eta Traola Produkzioak dendan.\nErabiltzailea Andoni 11/01 08:00PM\nEtiketak: saioak, monologoak\nBertan etengabe lanean dabiltza\nErabiltzailea 10/10 10:00PM\nEtiketak: dokumentalak, saioak\nOsteguna, 2016ko Abuztuak 25\nDatorren asteburuan (Irailak 3 - 4 - 5) ez da saiorik programatu jaiak direla eta.\nBarkatu eragozpenak eta jai on batzuk izan\nErabiltzailea Andoni 08/25 01:30PM\nErabiltzailea Andoni 06/11 07:40AM\nLuis Larrodera, telebistako aurkezle ospetsua da un, dos, tres saioarekin ezagutzera eman zen eta geroztik agerraldi asko egin ditu programa eta pelikuletan (Tu cara me suena, Torrente). Gaur egun "Saber y Ganar" saioa aurkezten ibili arren, Lekittora urbilduko da barre eragiteko duen gaitasuna frogatzera eta horretarako bizitzan izan dit\nErabiltzailea Andoni 05/25 03:00PM\nLarunbata, 2016ko Maiatzak 07\n"El libro de la selva"-ko gau saioa\nDomekan, Maitzak 08, gaueko 22:00etan Ikusgarri aretoan saioa berezia emango dugu.\nErabiltzailea Andoni 05/07 09:30AM\nOstirala, 2016ko Apirilak 29\nANTZERKIA: Kreditua, Maiatzaren 6an\nZinemazale elkartetik gaur egun kultur esparruan arrakasta garrantzitsua izaten ari den "Kreditua" antzezlana Lekitxora ekartzeko aukera paregabea aprobetxatu nahi izan dugu.\nZuhaitz Gurrutxaga eta Joseba Apaolaza protagonista nagusi dituen antzezlanak kredito bat eskatzerakoan sukurtsal bateko zuzendari eta berezo baten artean sortzen diren iskanbilak kontatzen ditu.\nIkuskizuna Maiatzaren 6an izango da Ikusgarri aretoan arratsaldeko 20:30etan.<\nErabiltzailea Andoni 04/29 09:30AM\nEtiketak: ikuskizunak, antzerkia\nLarunbata, 2016ko Apirilak 09\nZinema ezin da ulertu zuzendari asko gabe. Dokumental honetan Kent Jones zuzendariak, Martin Scorsese, David Fincher, Richard Linklater, Wes Anderson, James Gray, Olivier Assayas eta abar zuzendari gonditzen ditu, Hitchcock-en lanari buruzko hausnarketa egiten.\nErabiltzailea Andoni 04/09 10:35AM\nEtiketak: saioak, pelikulak,\nOsteguna, 2016ko Martxoak 10\nMonologoak ikusgarrin Hilero\nMartxoaren 18an Euskal Herriko aktore ospetsuenetako bi bisitan izango ditugu ikusgarri aretoan. Maribel Salas eta Asier Ormazak umorez beteriko ikuskizun paregabea eskeiniko digute bakarkako monologo barregarri batzuekin.\nSarrerak salgai daude ohizko lekuetan; Eusebio Erkiaga kultur etxean (arratsaldez) eta Traola Produkzioak bulegoan, 8€ aurrez erosita edo 10€ leihatilan.\nEskura ezazu zurea!!!!\nErabiltzailea Andoni 03/10 03:00PM\nOsteguna, 2016ko Otsailak 18\nFermin Muguruzaren "NOLA?" dokumentala DOHAINIK\nDatorren ostiralean Otsailak 19 gaueko 21:00etan Ikusgarri aretoan Fermin Muguruza abeslariak argitaratu berri duen "NOLA?" dokumentala estreinatuko dugu. Bertan Katrina urakanak New Orleans-go herrian eragindako kalteak eta ondorengo berriztatze lanak ikusi ahalko ditugu bere ibilbidean egindako abesti esagunez hornitua.\nErabiltzailea Andoni 02/18 07:00PM\nBazkidetza urte guztian zabalik\nBatzordetik interesgarria den albiste bat zuenganatu nahi dugu.\nOrain arte elkarteko bazkidetza kanpainak bi hilabete irauten zituen zabalik (Otsaila eta Martxoa bitartean) txartelak egiteko azpiegitura ezak erantzukizun hori kanpoko enpresa baten esku uztera behartzen gintuelako.\nDatorren Otsailaren 13tik aurrera eta elkarteak erosi berri duen txartel inpresora berriari esker bazkidetza urte guztian zabalik egongo da, gurea izango bait da bazkide txartelak egiteko gaitasuna.\nErabiltzailea Andoni 02/12 08:00AM\nHorren adierazle, datorren urtarrilaren 22an gaueko 21:00etan eta 10 euroren truke Mikel Urdangarin abeslariak Ikusgarri aretoan eskeiniko duen zuzeneko kontzertua izango da. Zornotzarrak argitaratu berri duen “MMXV” diskari dagokion 2016 urteko aurk\nErabiltzailea Andoni 01/14 08:00AM\numeak Zozketak zine kluba Arazoak Musika batzarra dokumentalak antzerkia Kudeaketa Bazkideak pelikula Ordutegia Zozketa Dantza saioak klasikoak kontzertua saoiak bazkidetza aurkezpenak Hitzaldia musika estreinuak sarrerak Sesioak hitzaldia Sarrerak emanaldiak Aldaketak dokumentala jaiak programazioa Antzerkia pelikulak Zubia kontzertuak jaiegunak Saioak zinemaldia gabonak Jaiak zozketak bazkideak ikuskizunak saioa zikinkeria Pelikulak monologoak Oharrak sariak teknologia Solasaldia


Zuhaiska halofitoa dugu, gatz-lur eta dunetan hazten dena, eta maiz itsasgoran ur azpian gelditzen da. Eurasia epel eta Afrikako iparraldean zehar dago banatuta eta Euskal Herriko kostaldean ere azaltzen da. Bere izen generikoa 'Halimus' hitzetik dator (gazia), eta espezifikoak Portulaca generoarekin duen antzekotasunari egiten dio erreferentzia.\n(L.) Aellen (1938)\nPaduretako zuhaiska txiki eta grisaxka hau landare adartsua da. Altueran ez du inoiz metro eta erdia gainditzen. Oinarri zurkara du baina goialdea belarkara da, glabroa eta lepidotoa edo irintsua. Kimuak ez dira artikulatuak, familiako beste zenbait espezieetan bezala eta sustraikorrak dira, herrestariak edo tenteak.\nHosto lauak ditu, iraunkorrak, oposatuak, 30-50 x 3-6 mm-koak eta forma aldakorrekoak (espatulatutik lantzeolatura). Hostoek berde argi kolorea dute, ia zuriska eta glaukoak dira. Pezioloa hostoa bera baino argiagoa izaten da kolorez.\nItsas getozka monoikoa da, hau da, bi sexuetako loreak ditu. Hauen polinizazioa anemofiloa da eta itsas-brisan oinarritzen da. Loreak horiak dira eta buruxka antzeko egituratan biltzen dira, infloreszentzia panikuliformeak sortuz.\nLore arrek 4-5 ataleko periantoa dute. Atalak elkarren artean nahiko antzekoak dira eta ez dute ez apendizerik eta ezta brakteolarik ere. Lore emeek aldiz, 2-3 estigma dituzte, ez dute periantorik eta bi brakteola akreszente dituzte, 2-4 x 2-4 mm-koak. Brakteola hauek forma obodeltoidea dute eta fruktifikazioan zehar elkarri lotuta egoten dira. Muturrean hiruki formako apendize terminal bat dute, alde bakoitzean bi lobulu dituena. Sesilak edo pedizelatuak izan daitezke eta azpialde leuna izaten dute, nahiz eta batzuetan luzakin kamuts batzuekin estalita egoten den.\nAkenio motako fruituak ditu, hidrokoriara edo uraren bidezko barreiatzera moldaturik daudenak. Kaliz subsesilak dituzte, triangeluarrak eta hiru lobulu kamutsez eratutakoak (berdinak ala desberdinak). Haziak kolore gorrikoak dira.\nEuropako kostalde atlantiko eta mediterranearrean zehar agertzen da, baina Ipar Amerikako ekialdeko kostaldean eta Afrikako iparraldean. Kantaurialdean ez da oso arrunta baina ondo kontserbatutako paduratan aurki daiteke, esate baterako Bizkaian Urdaibain, Arrabetako paduran, Busturialdean, Gorliz aldean eta Artibai errekako azken irlatxoan, eta Gipuzkoan Plaiaundiko marismetan.\nHalimione Portulacoides-en agerpena paduraren egonkortasunaren erakuslea da. Talde handiak sortzen ditu lur areatsu gazietan, itsasgoratan hondoratua edo urez errez betetzen direnetan, azidoak (pH 3,5-5,5) eta nitrogenoan aberatsak. Ondo jasaten du gazitasuna, baina ezin du luzaro iraun ur azpian. Argitasun handia behar du eta tenperatura epelak.\nUztaila eta iraila bitartean loratzen da eta fruituak udazken hasieran heltzen dira, marea bizietaz baliatuz hobeto barreiatzen direlarik.\nZuhaiska honen hostoak jan daitezke, bai gordinik entsaladatan, bai egosita. Gaziak eta samurrak dira.\nDendryphiella salina eta Ascochytula obiones onddoak, marismetako arruntak dira eta itsas getozkaren sustrai-azal gaineko kolonizatzaileak. Aldiz, zurtoin inguruko kolonizatzaile arruntenak hifomizetoak dira.\nEgilea: | Sorrera: 2012/01/22 | Azken eguneraketa: 2013/12/30 | Bisita-kopurua: 958 | Argazki nagusia: es.wikipedia.org


Atzerria ala hil\nBeñat Muguruza Aseginolaza @Benatmug\nMillenial-ok eta ondorengo belaunaldiek atzerrira jo behar izan dugu bolada baterako, eta batzuetan gustura joan gara. Dela Erasmus, direla praktikak, dela lan bila, dela nazionalismoa sendatzeko. Kolore guztietako esperientziak ezagutu ditut inguruan, eta ezin hemen argazki bat osatu.\nMillenial-ok eta ondorengo belaunaldiek, halaber, entzun behar izaten dugu zortekoak garela aukera hori izateagatik. Zuzenean esperientzia positibotzat hartzen dira, defektuz, jakin gabe nola sentitu den bidaiaria. Baina ulertuko didate hogeita gutxi urte betetzerako plaza finkoa lortua zutenek, esaten diotenean nori eta lan-mundua etorkizunean nolakoa izango den arrastorik ere ez duen bati, nori eta kasurik onenean lanpostu ezegonkorren artean saltoka ibili beharko duen bati, gazte eta ez hain gazteari, “ze inbidia ematen didazuen…”, “gure garaian ezin izaten genuen halakorik egin”, “bua, Alemanian hiru urte! Ze esperientzia, ezta?” eta abarrak botatzen dituztenean, esaten badiet ez direla ondo neurtzen ari haien hitzak.\n"Esana du Glovo ‘rider’ enpresako fundatzaileetako batek, sarkasmorik gabe, zoragarria litzatekeela haien langileek hiri bakoitzean hiru hilabetez lan egiteko esperientzia bizitzea"\nAchtüng, zeren bidaiatzearen negozioa eta migrazio mota baten erromantizazioa erabat barneratuta baititugu. Eta dituen alde on, zoragarri guztiak ahaztu gabe, gutxitan aipatzen da etxea uzten duenak maite duen jendea askotan etxean uzten duela, eta nahiko lukeela haiek ikusten segitu, baina ezin izango duela; eta agian ez dela erraz egokituko atzerrian; hizkuntzarekin, kulturarekin, ohiturekin zailtasunak izan ditzakeela; edo, zuzenean, ez duela etxea utzi nahi, behartuta dagoela etxea uztera.\nSabino Arana sarietako bat jaso berri duen Jose Barreirari elkarrizketa egin zioten Radio Euskadin, eta ia liluraz galdetu zion kazetariak ea 17 urterekin jatorrizko Galizia utzi eta Alemaniara joateko abentura zer moduz joan zen, baina uhinetako magia berehala itzali zuen Barreirak: “Tira, inork ez du plazeragatik migratzen; plazeragatik bidaiatu egiten da”.\nEsana du Glovo rider enpresako fundatzaileetako batek, sarkasmorik gabe, zoragarria litzatekeela haien langileek hiri bakoitzean hiru hilabetez lan egiteko esperientzia bizitzea. Eta ohartzerako, El País egunkariak salduko digu gazteak job-travelling edo antzeko zerbaiten gurdira igo direla.\nAurreko belaunaldietako askok ez omen zuten atzerrira joateko hainbeste erraztasunik izan, ezta obligaziorik ere. Baina badute aukera galdetzeko, atzerrian egon direnei, egongo direnei, gustura egon ote diren, nahi zutelako joan ote ziren, lan-mundu basatiak bultzatuta egingo ote dituzten maletak. Gazte eta ez hain gazte askok hautu zail bat egin behar dutelako –eta onartuko didazue dramatismoa, hitz-jokoaren mesedetan–: atzerria ala (gosez) hil.


Euskarazko instantzia du Mastodon sare sozialak | El Diario Vasco\nTecnologíaEuskarazko instantzia du Mastodon sare sozialak\nEuskarazko instantzia du Mastodon sare sozialak\n«Euskararen eta euskal kulturaren komunitatearentzat» sortu da, eta asteazken honetan aurkeztuko da Bilbon\nMartes, 20 noviembre 2018, 14:33\n2016 urtean sortutako sare soziala da Mastodon, microblogging zerbitzu bat. Twitterren antzekoa izango litzateke neurri handi batean, ez balitz modu guztiz diferentean funtzionatzen duelako. Twitter, hain zuzen, arduradunak, milaka enplegatu eta milaka milioiko fakturazioa duen konpainia da, burtsan kotizatzen duena eta erabiltzaile askok gogoko ez duten kontrol zorrotza ezartzen duena edukietan.\nHorren aldean, funtsean antzerko erabilera izan dezakeen Mastodon web protokolo ireki eta libreetan oinarritzen da, eta sare deszentralizatua da. Nolabait esateko, zerbitzariz osatutako federazio moduko bat da, elkarren artean eragiteko gaitasuna izan arren autonomia handia duten komunitate edo instantziatan antolatua.\nBada euskarazko instantzia ere badu, Mastodon.eus. Wuskararen eta euskal kulturaren komunitatearentzat sortutako Mastodon sare sozialeko euskarazko instantziaren aurkezpena asteazken honetan egingo da, azaroaren 21ean, Bilbon, Euskaltzaindiaren egoitzan, bere arduradunek jakinarazi dutenez.\nMastodon.eus hainbat eragileren arteko elkarlanetik jaio da. Hain zuzen ere, Laborategia 2.0, Talaios Koop., PuntuEUS Fundazioa, Iametza, Azkue Fundazioa, Dinahosting eta eremu ezberdinetako norbanakoak daude eragile horien artean.\nGainera, denboran iraun eta euskarazko komunitatearen inguruan sor daitezkeen bestelako instantziekin alderatzeko borondatearekin, eragile gehiago biltzen joateko asmoarekin jaio da Mastodon.eus. Aurkepena 11:00etan izango da, eta eragile eta elkarte ezberdinetako ordezkariak izango dira bertan.


Ataunko sagardotegiak edukiera handiko jantokiak dituzte gerturatzen direnei sagardotegi menu aparta eskaintzeko, eta honela, garaiko sagardoa dastatzeko aukera ere izateko.\nSagardotegiek kupel ugari dituzte, sagardoaren eta tradizioen maitaleen gozamenerako. Ataunko sagardotegiek sagardotegi menu tradizionala eskaintzeaz gain, beste menu batzuk dastatzeko aukera ere eskaintzen dute, euskal sukaldaritza tradizionalaz gozatu ahal izateko.\nAsko dira Ataunko sagardotegietara hurbiltzen diren taldeak, enpresa bazkari-afari, urtebetetze festa, erretiro hartze edo bestelako gertakizunen bat ospatzera. Guztientzako tokia dago, oraindik ohitura izaten jarraitzen baitu lagunekin zein senideekin ospakizunak sagardotegiko menu batekin egitea. Ataun ohitura gastronomiko handia daukan herria da, horregatik, sagardotegia toki onean kokatuta dago kotxez gerturatu eta bertan erosotasun osoz aparkatu ahal izateko.


Bihurkin elektrikoa | Consumer\nTorlojuekin edo torlojuekin torlojuak lotu edo bihurtzean denbora eta ahalegina aurreztu nahi badugu, bihurkin elektrikoetan lagun handia dugu\narabera: Ostirala, 2002ko ekainaren 14a\nGaur egun, tresna elektriko horiek eramangarriak dira, bateria kargagarriak baitituzte, eta horrek funtzionaltasun eta erosotasun handiagoa ematen dio tresnari. Estutze-momentuaren doitze bat izaten du, estutze-indar maximoa doitzeko funtzioa. Horrela, nahi dugun tirafondoaren sakonera lortuko dugu.\nTirafondoa gehiago estutu behar badugu, bihurkina eskuz erabil dezakegu, eta hautagailua eskuzko posizioan jarri. Kontuan hartu beharreko beste alderdi garrantzitsu bat da punta-mota aldatuz tirafondo- edo torloju-mota guztiekin lan egin ahal izango dugula.\nBihurkin mota honekin tirafondoak estutzeak edo zabaltzeak eragiten duen nekea eta ondoeza ekiditen ditugu, batez ere material gogorrekin lan egiten dugunean eta tirafondoen edo torlojuen kopurua oso handia denean. Brikolajearen zalearen eta profesionalaren oinarrizko tresnetako bat bihurkin elektrikoa da.\nbihurkin elektriko Tiratzera


Guri buruz - Atyla ship Foundation\nAtyla Ship Foundation bizitzarako gaitasunak sustatzera eta haien garrantziaz sentsibilizatzera bideratutako ongintzazko erakunde bat da.\nAbenturazko bela bidaiak eskaintzen dizkiegu adin, nazionalitate eta jatorri guztietako pertsonei.\nOntzian dagoen abentura dibertigarria eta interesgarria da, baina baita gogorra eta erronkaz betea ere.\nGure taldeak erronka horiek erabiltzen ditu zure erosotasun-eremutik irten, zure burua hobeto ezagutzen eta edonoren bizitzarako ezinbestekoak diren 8 trebetasun hobetzen laguntzeko: Talde-lana, Kulturarteko komunikazioa, Adimen emozionala, Pentsamendu kritikoa, Lidergoa, Erantzukizuna, Ausardia eta Erresilientzia.\nEgitaraua taula gainean\nAtyla nazioartean abenturazko bela bidaiak egiten dituen mota horretako egurrezko ontzi bakarra da.\nOntzi berezi hau 1980ko hamarkadan egin zen teknika tradizionalak erabiliz (ontzigintza), XVIII. mendeko belaontzietan inspiratutako diseinuarekin. Gaur egun, oraindik ere eraiki zuen familia berekoa da.\nAtyla ship Foundation Espainian erregistratutako ongintzazko erakunde bat da. Gure etxola Bilboko Itsas Museoaren ondoan dago.\nProiektua bela bidaiekin bat egiten dutenen ekarpenen bidez finantzatzen da, baita ontzia alokatuz ere. gertaerak eta itsas jaiak.\nDibulgazioa eta gizarte berdintasuna\nUrtero milioika bisitari biltzen diren jaialdi hauetan, herritarrak gonbidatzen ditugu ontzia bisitatzera eta ongintzako misioa eta jarduerak ezagutzera.\nJasotako gure irabazien eta diru-dohaintzen 100% a aldera jartzen dira Beka Funtsa horrek diru-sarrera txikiak dituzten pertsonei ere gure bidaietan sartzeko aukera ematen die.\nEman gure beka funtsari\nZergatik eta nola egiten dugu hau?\nNor dago proiektuaren atzean?\nEzagutu hori posible egiten dutenak\nBat egin gure misioan trebetasun bigunak sustatzeko


600ek hartuko dute Hernialde - Hernialde - Tolosaldeko ataria\n600ek hartuko dute Hernialde\nJon Miranda Labaien 2015-11-21 08:53\nIgandean babarrun jatea egingo dute Gipuzkoako 'seiscientos'-zaleen elkarteko kideek Hernialden\nMartin Leunda hernialdetarrak baditu etxean garai bateko bi bizikleta automatiko Holandatik ekarriak. 50ko hamarkadako Vespa motorra ere bai, baina bereziki zaintzen du 18 urte zituela eskuratu zuen lehen autoa: Seat 600 gorria. Elkarte batean biltzen dira Gipuzkoako seiscientos-zaleak eta urtean zehar hainbat irteera antolatzen dituzte.\nDatorren igandean, 10:30ean bilduko dira Hernialdeko plazan. Handik, Larraitzen hamaiketakoa egin eta Goierrin barrena buelta bat egiteko asmoa dute euren auto txikietan. Leundak dioenez, «bueltan, Altzoko erraldoiari ere bisita bat egin nahi genioke eta gero bazkaltzera itzuliko gara Hernialdeko Ostatura». Babarrun jana antolatu dute han.\n40 pertsona inguruk eman dute izena bazkarirako eta 15-17 seiscientos inguru gerturatuko dira Hernialdera. «Eguraldiak ere zer esan handia du, jende gutxiago animatzen da giro txarra badago».\nGisa honetako irteera asko antolatzen dituzte Gipuzkoako seiscientos-zaleek urtean zehar. Joan izan dira Errioxara edota Zaragozara, adibidez, baina gehienetan inguruko parajeetan egiten dituzte ibilaldiak Leundaren esanetan: «Asko jota 40 kilometro inguruko irteerak izaten dira, auto txiki hauentzat nahikoa delako. Hamaiketakoa eta bazkaritxo bat elkarrekin egiteko baliatzen dugu hitzordua».\nEstatuan beste hainbat bilkura egin izan dira eta irteera luzeagoak ere antolatu dituzte. Seiscientos-zalek Santiagoko bidea egin izan dute euren autoetan eta irteera luzeagoak egin izan dira, adibidez, Marokora. «Bartzelonan, duela urte batzuk 600 seiscientos biltzeko erronka egin zuten», gogoratu du Leundak. Auto honekiko zaletasuna ugaria da bazterretan.\nBalio sentimental handia du seiscientos-ak, jende askok eskuratu zuen lehen autoa izan zelako. Ibilgailuak dituen ezaugarrien inguruan hitz egin du Leundak: «Mekanika erraza dauka; izorratuz gero norbera moldatu daiteke konpontzeko. Konplikaziorik gabeko autoa da eta esango nuke gogorra ere badela».\n45 urte beteko dituen autoa\n1971. urtekoa da Martin Leundaren Seat 600 autoa. «Nik bigarren eskura erosi nuen, handik ia hiru urteetara. 18 urte nituen eta nire lehen autoa izan zen, horregatik du balio sentimental berezia niretzako». Adin horretan, jende askok erosi zuen seiscientos autoa, merkea zelako eta eskuragarri geratzen zelako.\nHernialden zehar ibiltzeko erabiltzen zuen Leundak bere auto txikia, baina urrutirago joateko ere baliatu izan zuen: «Leonen egokitu zitzaidan soldaduska eta haraino ere seiscientos-ean joaten nintzen. Etxetik bazkalondoan atera, eta 21:00etara han egon behar izaten genuen. Beti iritsi izan nintzen garaiz».\nBizitzak aurrera egin ahala, seiscientos-a kendu eta beste auto batzuk eskuratu zituen Leundak. Hala ere, ez zuen txatartegira bidali eta 21 urtez geldirik eduki zuen terraza azpi batean.\nIruran, autoak konpontzeko garaje batean egiten du lan hernialdetarrak eta duela urte batzuk frantses bat azaldu zitzaion, seiscientos-a salduko ote zion galdezka. «Honentzat ona bada, niretzat ez dek txarra izango», pentsatu zuen Leundak bere artean. Gordeta zuen autoa hartu eta berreskuratzeari ekin zion. «Motorra ez beste guztia askatu nion: abiadura ontzia, balaztak, gidagailua... pintatu bat eman eta berria bezala geratu zen». Hasierako modeloa errespetatzen saiatu izan da beti Leunda. Kolore berdinarekin margotu zuen autoa eta ez zizkion apaingarriak jarri.\nHainbeste urtez geldirik egon ondoren, lehenengo irteeran, 350 kilometro egin zituen autoak. Ordutik, ibilbide askotan hartu izan du parte eta ez dizkio Leundari buruko min asko eman. «Zaindu ere ez dut hainbeste zaintzen. Etxean garajean egoten da, babesean, eta horrek mesede handia egiten dio. Tailerrean autoak saltzen genituenean ere izan genuen ikusgai erakusleihoan».\nSeiscientos autoak ez dira azkar ibiltzekoak. «120-125 kilometro orduko abiaduran jarri izan dut nirea, baina egokiena 90-100 inguruan ibiltzea da, txukun joateko», dio Leundak. Bestela arriskua ere ekar dezakeela ohartarazi du: «Garbantzu aleak bezala gabiltza errepidean eta atzetik abiadura handian kamioi bat etorriz gero, aurretik eraman gaitzake».\nGarai bateko abiaduran, garai batera bidaiatzeko aukera izaten dute seiscientos-zaleek antolatzen dituzten irteeretan. Horrela egingo dute datorren igandean ere, Hernialdetik abiatuta. Gero, babarrun janaren ostean, «seiscientos-ak eta gu, puzkarka itzuliko gara gure etxeetara».


Nola konpondu Outlook sarrera ontziaren karpeta | Gadgeten berriak\nNola konpondu Outlook sarrera-ontziaren karpeta\nMiguel Gaton | | software, Tutoretzak\nBada, Outlook abiaraztean (Office 365 Outlook-ekin ez nahastu), jasoko duzu PST fitxategiekin lotutako errore mezua datuak biltegiratzeko, tresna berezi bat beharko duzu gordetako mezu elektronikoak, kontaktuak eta bestelako datuak konpondu PST fitxategietan.\n1.1 irudia. Microsoft Outlook PST fitxategiaren errore okerra.\nBerez, Microsoft-ek tresna integratua erabiltzeko agindua emango dizu (Konponketa tresnaón Sarrerako ontzia edo ScanPST.exe), datuak * .pst fitxategietan gordetzeko arazoak konpontzeko aukera ematen du. Artikulu honek doako tresna hau nola ordaindutako beste tresna eta zerbitzu batzuk nola erabili deskribatzen du.\nHona hemen Outlook-eko fitxategiak berreskuratzeko tresna erabili ondoren akatsen adibide batzuk:\nAkatsak detektatu dira [c: \_ .. \_ outlook.pst] fitxategian. Itxi posta aplikazio guztiak eta exekutatu Sarrerako ontzia konpontzeko tresna.\n[C: \_ .. \_ outlook.pst] fitxategia ez da Outlook datu-fitxategia (.pst).\nEzin da Microsoft Office Outlook abiarazi. Ezin da Outlook leihoa ireki. Ezin da karpeta multzoa ireki. Eragiketa errorea\n1.2 irudia. Microsoft Outlook PST fitxategiaren errore okerra.\n1.3 irudia. Microsoft Outlook PST fitxategiaren errore okerra.\n1.4 irudia. Microsoft Outlook PST fitxategiaren errore okerra.\nNola erabili Microsoft-en sarrera-ontzia konpontzeko tresna hondatutako Outlook * .pst fitxategiak leheneratzeko\n1 Sarrerako ontzia konpontzeko tresna\n2 Bilatu PST fitxategiaren kokalekua.\n3 Berreskurapena ScanPST.exe-rekin\n4 Fitxategiak konpontzeko beste metodo batzuk\n4.1 1.- Bulegoko eguneratzea\n4.2 2.- Bertsio zaharragoa erabiltzen baduzu\n4.3 3.- Ordainketa zerbitzua erabili\n4.4 4.- Erabiltzailea berreskuratzeko tresna kutxa Outlook-erako\nSarrerako ontzia konpontzeko tresna\nLehenik eta behin, aurkitu Konponketa tresnaóSarrerako ontziko zk unitatean (ScanPST.exe).\nAurkitzeko, bilatu ScanPST.exe fitxategia Microsoft Outlook instalatuta dagoen unitatean. Bestela, Outlook-en bertsioaren araberako kokapena duen karpeta bat ireki beharko duzu.\nAdibidez, Outlook 2003 eta aurreko bertsioetarako, karpeta hemen aurki daiteke:\nOutlook 2007 edo bertsio berriagoak erabiltzen badituzu (2010/2013/2016), karpeta honakoa izan daiteke:\nC: \_ Programa fitxategiak \_ Microsoft Office \_ OfficeXX \_\nC: \_ Programa fitxategiak \_ Microsoft Office \_ root \_ Office16\nBilatu PST fitxategiaren kokalekua.\nOutlook-eko datuak biltegiratzeko kokapena alda daiteke bertsioaren eta erabiltzaileen pertsonalizazioen arabera. Microsoft Outlook 2007 edo aurreko bertsioak erabiltzen badituzu, datuak kokapen hauetan gordetzen dira:\nC: \_ Erabiltzaileak \_% erabiltzaile izena% \_ AppData \_ Local \_ Microsoft \_ Outlook \_\nMicrosoft Outlook 2010/2013 erabiltzen baduzu, datuak hemen gordetzen dira:\nC: \_ Erabiltzaileak \_% erabiltzaile izena% \_ Dokumentuak \_ Outlook fitxategiak \_\nGainera, erabiltzaileek Microsoft Outlook instalatuta dagoen unitatean PST fitxategiaren kokalekua eta izena zehaz ditzakete. Informazio hau ezagutzen ez baduzu ere, Windows Explorer bilaketa funtzio normala erabil dezakezu (* .pst fitxategiak bilatu).\nNola berreskuratu PST fitxategia erabiliz Konponketa tresnaósarrera-ontzia n:\nHasi Windows arakatzailea.\nBilatu ScanPST.exe fitxategia dagoen karpeta (ikus goiko 1. paragrafoa).\nEgin klik bikoitza ScanPST.exe-n exekutatzeko.\nEgin klik "Iritzia".\nAukeratu unitatean konpondu nahi duzun PST fitxategia (ikus goiko 2. paragrafoa).\nEgin klik "Hasi".\nItxaron fitxategiaren azterketa amaitu arte.\nZiurtatu laukia markatzen duzula "Konpondu aurretik, egin eskaneatutako fitxategiaren babeskopia”Eta zehaztu kokapena PST fitxategiaren segurtasun kopia bat gordetzeko.\nEgin klik "konponketa".\n2. irudia. Sarrerako ontzia konpontzeko tresna. Hasi konponketa funtzioa.\nKonponketa amaitutakoan, "mezua ikusiko duzu"Konponketaón osatua".\nGarrantzitsua: Fitxategia konpontzeko prozesua amaitu arte itxaron behar duzu. Prozesu honek zenbait ordu edo egun batzuk ere har ditzake. ScanPST tresnak iturburu fitxategiaren egiaztapen batzuk egiten ditu. Hori dela eta, fitxategiaren segurtasun kopia sortu beharko litzateke konponketa prozesua hasi aurretik.\nEskaneatze prozesua amaitu ondoren, ScanPST tresnak iturburuko fitxategian aurkitutako akatsen berri emango du. Botoia sakatzen baduzu "Xehetasunak… ”, Aurkitutako eta zuzendutako akatsei buruzko informazio gehiago bistaratuko da.\nFuntzio hau beste fitxategi batzuetarako exekutatu dezakezu PST kaltetuta.\nOrain, Outlook ireki dezakezu eta mezu elektronikoen, kontaktuen, hitzorduen eta abarren konpondutako datu basea erabil dezakezu. Karpeta egitura hondatuta badago, ScanPST-ek karpeta bereizia sortuko du "Galdutako objektuak"Non aurkituko dituzun mezu elektroniko guztiak gehituko dituzu.\nHala ere, badira ScanPST-k * .pst fitxategia konpondu ezin duen kasua.\nFitxategiak konpontzeko beste metodo batzuk\nNola berreskuratu zure datuak ScanPST-k nahi ez zituen datuak lortzen ez baditu?\nMicrosoft Outlook PST fitxategiak konpontzeko aukerak:\n1.- Bulegoko eguneratzea\nMicrosoft Outlook eguneratu eta softwarearen azken bertsioa eskuratu behar duzu. Prozedura hau Windows eguneratzearen desberdina da. Jarraitu urrats hauei:\nIreki Microsoft Office programa (Word, Excel, Outlook, PowerPoint edo beste).\nAukeratu "Fitxategia | Kontua ”menuan (2010 bertsiorako edo berriagoa).\nEgin klik "Eguneratu aukerak" aukeran.\nAukeratu "Eguneratu orain" goitibeherako menuan\n3. irudia. Microsoft Office eguneratzea.\nDeskargatu eta instalatu eguneratze guztiak.\n2.- Bertsio zaharragoa erabiltzen baduzu\n* .Pst ASCII fitxategiak 2GBra arte erabiltzen dituen Outlook bertsio zaharragoa erabiltzen baduzu, tresna berezi bat erabil dezakezu: "Tamaina handiko PST eta OST fitxategiak mozteko tresna". Hona hemen tresna nola erabili argibideak: https://support.microsoft.com/es-es/help/296088/oversized-pst-and-ost-crop-tool\nSoluzio hau Outlook 97-2003-rekin erabilitako formatu zaharreko * .pst fitxategietarako bakarrik erabil daiteke.\n3.- Ordainketa zerbitzua erabili\nOrdaindutako zerbitzua webgune honetako * .pst edo * .ost fitxategiak konpontzeko erabil dezakezu: https://outlook.recoverytoolbox.com/online/es/\n4.1 irudia. Outlook konponketa zerbitzua. PST fitxategiaren datuen sarrera hondatuta.\nZerbitzu honen erabiltzaileek prozedura hau jarraitu behar dute:\nAukeratu fitxategia disko unitatean.\nOsatu irudi baten CAPTCHA\nHacer clic en "Hurrengo urratsa".\nOndoren, hondatutako fitxategia zerbitzura kargatuko da konpontzeko.\n4.2 irudia. Outlook konponketa zerbitzua. PST fitxategia konpontzeko prozesua hondatuta.\nPST fitxategia konpontzeko prozesua amaitutakoan, zerbitzuak erabiltzaileari jakinaraziko dio zenbat mezu elektroniko, kontaktu, hitzordu, jakinarazpen eta bestelako objektu konpondu diren.\n4.3. Irudia. Outlook konponketa zerbitzua. PST fitxategitik berreskuratutako datuei buruzko informazioa.\nKonpondutako PST fitxategiaren karpeta egitura ere bistaratuko da:\n4.4 irudia. Outlook konponketa zerbitzua. Konpondutako PST fitxategiaren karpeten egiturari buruzko informazioa.\nErabiltzaileak zerbitzua ordaindu duenean (kostua 10 $ da iturburu fitxategiko 1 GB bakoitzeko), konpondutako PST fitxategia deskargatzeko esteka bat jasoko du. Erabiltzaileak PST fitxategia deskargatu eta Outlook-en PST fitxategi berri gisa ireki beharko du.\nHondatutako PST fitxategia Outlook profiletik kendu beharko duzu eta beharrezkoa izanez gero fitxategi berria lehenetsi gisa ezarri beharko duzu.\nLineako zerbitzuaren abantailak Outlook fitxategiak konpontzeko:\nEz duzu Microsoft Outlook instalatu beharrik (ezta instalatu ere).\nBateragarria da ia gailu eta sistema guztiekin: Windows, macOS, Android, iOS eta beste batzuekin.\nKonpondutako fitxategi bakoitzeko prezio murriztua.\nLineako Outlook fitxategiak konpontzeko zerbitzuaren desabantailak:\nFitxategi handiak kargatzeko eta deskargatzeko prozesuak denbora asko behar du burutzeko.\nDatuak biltegiratzeko konfidentzialtasun-gidalerroak urratu, fitxategiak zerbitzuan 30 egunez gordetzen baitira\n4.- Erabiltzailea berreskuratzeko tresna kutxa Outlook-erako\nErabili Outlook-erako berreskuratzeko tresna-kutxa, * .pst / *. ost fitxategiak konpontzeko programa berezia: https://outlook.recoverytoolbox.com/es/\n5. irudia Outlook-erako berreskuratzeko tresna-kutxa Kaltetutako PST fitxategia hautatzea.\nDeskargatu programa hemendik eta instalatu: https://recoverytoolbox.com/download/RecoveryToolboxForOutlookInstall.exe\nstart Outlook-erako berreskurapen tresna.\nAukeratu edo aurkitu hondatutako PST / OST fitxategia unitatean.\nAukeratu "Berreskuratzeko modua" (berreskuratzeko moduaón).\nHasi iturburu fitxategiaren analisia.\nIkusi eta hautatu konpondu nahi dituzun mezu elektronikoak, kontaktuak, hitzorduak eta karpetak.\nAukeratu datuak gorde nahi dituzun kokapena.\nGorde PST fitxategi gisa.\nOrdaindutako Outlook PST fitxategiak konpontzeko zerbitzuaren abantailak:\nMantendu datuak isilpean.\nTresnak fitxategi kopuru mugagabea gordetzeko aukera ematen du, tamaina edozein dela ere.\nKonpondutako datuak MSD, EML eta VCF fitxategi gisa gordetzeko gaitasuna, beste programa batzuetara esportatzeko.\nGorde nahi dituzun datu konponduak hautatzeko gaitasuna. Karpeta bat, mezu elektroniko bat edo gorde nahi dituzun mezu elektroniko edo kontaktu talde bat hauta dezakezu.\nFuntzio gehigarria OST fitxategiak PST bihurtzeko.\nAuzitegi modua ezabatutako mezu elektronikoak, fitxategiak, kontaktuak eta bestelako elementuak iturburuko PST fitxategitik berreskuratzeko.\nUnitateko fitxategien bilaketa integratua.\nLineako mezuak programaren funtzionamenduaren deskribapenarekin.\nInterfaze eleanitza (14 hizkuntza nagusi).\nDesabantailak Outlook-erako berreskuratzeko tresna-kutxa:\nGarestia da fitxategi txiki bat soilik konpondu behar baduzu: 50 $.\nWindows-ekin bateragarria da soilik.\nMicrosoft Outlook instalatuta eduki behar duzu.\nEz da bateragarria Office 365 Outlook-ekin.\nLaburpena: Jarraitu urrats hauei hondatutako PST fitxategia baduzu:\nAztertu eta konpondu Konponketa tresnaósarrera-ontzia n (ScanPST.exe).\nDeskargatu eta instalatu Microsoft Office eguneratu berrienak.\nI eta ii paragrafoetako urratsek ez badute laguntzen eta 4 GB arteko fitxategi txikia baduzu, erabili lineako konponketa zerbitzua: https://outlook.recoverytoolbox.com/online/es/\nBeste kasu batzuetan, erabili Outlook-erako berreskuratzeko tresna-kutxa: https://outlook.recoverytoolbox.com/es/\nArtikuluaren bide osoa: Gadgeten berriak » General » software » Nola konpondu Outlook sarrera-ontziaren karpeta\nNola desgaitu Netflix iragarkiak kapitulu artean\nBideoetako kanpai hotsak eta segurtasun kamerak ofizialki eskuragarri daude Espainian


Hasiera/ Ikerketa/ HRS4R NUPen / Euraxess. Gutuna eta kodea\nEURAXESS Europako ekimen bat da, informazio-zerbitzu ugari eskaintzen dituena eta beren ikerketa-karrera Europan egin nahi duten, edo Europako ikerketa-jarduerekin loturik jarraitu nahi duten ikertzaileei sostengua ematen diena.\nEURAXESSen zutabeetako bat “Euraxess Rights” izenekoa da, ezartzen dituelako ikertzaileen eta berak enplegatzen dituztenen eskubideak eta betebeharrak, eta "Ikertzailearen Europako Gutunaren" eta "Ikertzaileak Kontratatzeko Jokabideen Kodearen" bidez , Europako ikertzaile guztien kontratazio eta lan baldintzak hobetzeko helburua duelako.\n"Ikertzailearen Europako Gutuna" eta "Ikertzaileak Kontratatzeko Jokabideen Kodea"\n2005eko martxoan, Europako Batzordeak 2005/251/EC Gomendioa onetsi zuen, "Ikertzailearen Europako Gutunari" eta "Ikertzaileak Kontratatzeko Jokabideen Kodeari" buruzkoa. Bi dokumentu hauek giltzarriak dira Europar Batasunaren politikaren barruan, ikerketa karrera erakargarri bihurtzeko, EBko hazkunde ekonomiko eta okupazioa suspertzeko estrategiaren barruko puntu funtsezkoa baita.\n"Ikertzailearen Europako Gutuna" ikertzaileen eta ikertzaileak kontratatzen dituztenen paperetan, erantzukizunetan eta eskubideetan oinarritzen da. Gutunaren helburua da ziurtatzea bi aldeen arteko harremanak errazten duela modu positiboan jakintza sortu, eskualdatu eta partekatzeko prozesua, baita ikertzaileen garapen profesionala ere.\n"Ikertzaileak Kontratatzeko Jokabideen Kodeak" proposatzen du kontratazioa hobetzea, eta ziurtatzea hautaketa prozesuak justuak eta gardenak izango direla.\nHorrela, EURAXESSek ezarritako "Ikertzaileentzako Giza Baliabideen Estrategiak" (HRS4R) Gutunaren eta Kodearen hastapenak ezartzeko euskarria ematen du, eta "HR Excellence in Research" bereizgarria ematea zaintzen du.